Srbi se zadovoljni vraćaju kući nakon sastanaka sa nemačkim uvoznicima - Edukaplus\nSrbi se zadovoljni vraćaju kući nakon sastanaka sa nemačkim uvoznicima\nPredstavnici 28 kompanija iz Srbije održale su veoma uspešne poslovne sastanke na B2B događaju u Minhenu sa nemačkim uvoznicima iz srodnih proizvođačkih oblasti mašinogradnje, metaloprerađivačke industrije, proizvodnje komponenata za autoindustriju, kao i prerade plastike i gume. Prema peliminarnim informacijama, na B2B događaju se održalo oko 500 sastanaka između nemačkih firmi i kompanija iz država Zapadnog Balkana, saopštila je Delegacija nemačke privrede u Srbiji.\nKako je navedeno, predviđa se da svi učesnici podjednako profitiraju od nemačke inicijative za pronalaženje dobavljača u državama Zapadnog Balkana te se s tim u vezi očekuju i ozbiljni rezultati u delu zaključivanja velikog broja novih poslova koji će pospešiti proizvodne i izvozne aktivnosti srpskih kompanija i ostalih firmi iz balkanskih država.\nDogađaju je ukupno prisustvovalo 260 učesnika: predstavnici 96 kompanija iz zemalja Zapapdnog Balkana, 23 kompanije iz Nemačke kao i veliki broj političkih zvaničnika iz Nemačke i zemalja Zapadnog Balkana.\nNemačka inicijativa za pronalaženje dobavljača u državama Zapadnog Balkana se realizuje pod pokroviteljstvom Ministarstva za ekonomiju i energetiku SR Nemačke (BMWi), a u okviru zajedničke organizacije Delegacije nemačke privrede u Srbiji i ostalih regionalnih ogranaka nemačke privrede (AHK), kao i nemačkog Udruženja za upravljanje materijalima, uvoz i logistiku (BME e.V.).


Iran upozorio Tursku: No pasaran! - 02.03.2020, Sputnik Srbija\nIransko rukovodstvo upozorilo je turske oružane sile da Teheran gubi strpljenje kada je reč o situaciji u sirijskom Idlibu, piše portal „Iran front pejdž“. 02.03.2020, Sputnik Srbija\nanalize i mišljenja, komentari i analitika, iran, turska\n© AP Photo / Ugur CanTurski vojnik u sirijskoj armiji na vojnoj vežbi prolazi kroz užareni obruč\nMediji pišu da Iran nema više nameru da trpi udare po svojim bazama i da se može osvetiti za nanesene udare. Ovo bi dovelo Tursku u neprijatnu situaciju, jer bi se na taj način otvorio i drugi front, a ako uzmemo u obzir i ruski faktor, treći. Ipak neizvesno je kako će Ankara reagovati, jer kako eksperti navode, izbor metoda za akcije u Siriji, u Turskoj trenutno zavisi od unutrašnje političke situacije.\nOvo upozorenje dostavljeno je Ankari preko Iranskog konsultativnog centra u Siriji. U saopštenju se podseća da je iransko rukovodstvo naredilo da se ne otvara vatra na turske vojnike, što im je spasilo živote jer su turska vojska i tehnika bile nadohvat ruke iranske artiljerije.\n„Poznato je da iranska vojska, šiitske formacije ulaze u sastav sirijske armije. Kada je Turska počela vojne operacije, Iranci su povukli svoje jedinice kako se ne bi našle pod udarom. Iranci su čekali kako će se Erdogan dalje ponašati.\nAnkara ipak nije uspela da bilo šta uradi i ostala je potpuno sama. Zapad, osim simboličke solidarnosti, ništa drugo nije predložio. Zbog toga Erdogan i ucenjuje Evropu, pa su izbeglice krenule u pravcu Grčke“, rekao je Stanislav Tarasov, direktor informaciono-analitičkog centra „Bliski istok–Kavkaz“.\nPrema njegovim rečima, Iran nije postavio ultimatum, već jednostavno upozorio da treba prekinuti vojne operacije u formatu u kome se one sada sprovode, jer se turska vojska nalazi nadohvat ruske Iranaca i ako Turska pređe crvenu liniju, ona može da se suoči sa iranskim snagama.\nSaopštenje iranske strane pojavilo se nakon što su prvog marta turski predsednik Redžep Tajip Erdogan i iranski predsednik Hasan Rohani razgovarali telefonom o idlibskoj zoni deeskalacije, što, po svemu sudeći, nije dalo rezultate. Prilikom tog razgovora iranski predsednik je predložio svom turskom kolegi da razgovaraju o situaciji u sirijskom Idlibu bez ruskog učešća. Rohani je istakao da turska, iranska i sirijski strana na zajedničkom sastanku mogu da dođu do kompromisa i reše sve probleme koji proističu iz različitih pozicija, a ovo se prvenstveno odnosi na teritorijalnu celovitost Sirije, uništavanje terorista, bezbednost civila i rešavanje krize u Idlibu. Ipak, iranski lider je istakao da „Astanski proces“ ostaje osnova za rešavanje sirijske krize.\nTarasov podseća da se istovreme pojavilo i saopštenje Rusije da nakon odluke da se zatvori vazdušni prostor iznad Idliba ona ne može da garantuje bezbednost turske avijacije, naročito bespilotnih letelice kojima ona napada sirijske vladine trupe.\n„Putin i Rohani nastoje da zaustave Erdogana, ne rušeći mostove, jer će petog i šestog marta u Moskvi biti održani veoma složeni pregovori između Erdogana i Putina, a krajem marta može biti održan i sastanak „astanske trojke“, Putin–Rohani–Erdogan. Tako da Erdogan još ima šanse, s obzirom Turska još uvek nije preduzela ozbiljne i fatalne akcije koje mogu voditi do katastrofe“, rekao je ekspert.


Dan online - Srbija: - 2018-10-07\nSrbija - datum: 2018-10-02 ALEKSANDAR VUČIĆ UOČI RAZGOVORA SA RUSKIM PREDSJEDNIKOM PORUČIO Tražiću podršku od Putina\nPredsjednik Srbije Aleksandar Vučić doputovao je u Moskvu gdje će se sastati sa predsjednikom Rusije Vladimirom Putinom.\nVučić je novinarima u Moskvi rekao da će sa predsjednikom Rusije razgovarati o situaciji u Evropi i svijetu, ali i o Kosmetu.\n– Došao sam da tražim podršku za Srbiju, konkretnu političku podršku za Srbiju. Vjerujem da ćemo je od predsjednika Putina dobiti kao što smo je imali u prethodnom periodu – rekao je Vučić odgovarajući na pitanje novinara da li će od Putina tražiti konkretnu podršku kada je riječ o dešavanjima na KiM.\nVučić je ukazao da su danas drugačije okolnosti i prilike, „više je tenzija i važno je da o svemu tome razgovaramo, o svim pojedinačnim događajima koji su prethodili našem susretu, ali i o svemu onome što bi moglo da se dogodi ubuduće”.\nPredsjednik Srbije je rekao da on radi konkretno, da poznavajući predsjednika Rusije Putina on takođe radi konkretno. Navodi i da šef ruske države nije čovjek koji voli „okolo naokolo priče”.\nKada god smo razgovarali, rekao je predsjednik Vučić, to smo radili veoma konkretno o svakom pitanju i o svakoj temi.\nVučić je naveo da je trenutak u kom se sastaje s Vladimirom Putinom jedan od najznačajnijih poslednjih godina.\n– Situacija u našem regionu je vrlo složena i potrebno je mjeriti i svaku riječ, i svaki politički potez – rekao je Vučić.\nIako ekonomski napredujemo, postoje, ističe predsjednik, značajni problemi u regionu.\n– I kada možemo da budemo zadovoljni ekonomskim progresom, imamo značajne političke probleme u regionu i, rekao bih, mnogo toga što nije sigurno kakav ishod može da bude ako dođe do bilo kakvog narušavanja stabilnosti i mira – rekao je Vučić i dodao da je zato sastanak s Putinom od izuzetnog značaja.\nSrbija je, kaže Vučić, na ruskim televizijama među glavnim temama, ne samo zbog njegove posjete, već i zbog svega što se zbiva oko nas, zbog nedavne situacije na Kosovu i provokacija Hašima Tačija.\n– Pokušavamo da pronađemo najbolje rješenje za naše građane, kako da sačuvamo živote građana, ali i stabilnost i mir – rekao je on.\nVučić je rekao i da će prvo imati razgovor u četiri oka sa Putinom, a potom i sastanak delegacija.\nPrekrajanje granica može izazvati rat na Balkanu\nKosovo ne priznati, dijalog nastaviti\nStoltenberg u Beogradu\nTvrde da Maljoku nije zločinac\nMinistru ne valjaju srpske pare


Brnabić i Lojtard: Unapređenje saradnje u oblasti ekonomije i digitalizacije\nPolitički odnosi Srbije i Švajcarske su dobri i u usponu, a potrebno je dalje unaprediti ekonomsku saradnju, zaključeno je danas u Cirihu na sastanku predsednica Vlade Srbije Ana Brnabić i predsednice Švajcarske Konfederacije Doris Lojtard.\n07. decembar 2017. 15:15\n"Sa više od 800 miliona evra, kao i otvaranja oko 8 hiljada radnih mesta, Švajcarska je jedan od značajnijih investitora u srpsku privredu", naglasila je Brnabić. Ona je dodala da je cilj Vlade Srbije, nakon stabilizacije ekonomije i javnih finansija, da dalji ekonomski rast bude baziran na inovacijama, u čemu može pomoći iskustvo švajcarskih kompanija u oblastima informacionih tehnologija, digitalizacije i inovacija u privredi.\nU saopštenju Vlade Srbije navodi se da je Švajcarska najznačajniji spoljnotrgovinski partner Srbiji u okviru EFTA (Evropsko udruženje slobodne trgovine), a važnu ulogu u unapređenju ekonomske saradnje ima Mešoviti komitet za ekonomsku saradnju, osnovan 2001. godine, kao i Mešovita privredna komora.\nNa sastanku u Cirihu razgovaralo se o daljoj saradnji u oblasti obrazovanja i sistema dualnog obrazovanja.\n"Švajcarska je, pored Nemačke i Austrije, najvažniji partner u uvođenju sistema dualnog obrazovanja i povezivanju i približavanju obrazovnog sistema potrebama privrede", naglasila je Brnabić.\n"Osnovni cilj dualnog modela obrazovanja je smanjenje nezaposlenosti mladih i bolja povezanost privrede i obrazovnog sistema. Zbog toga su švajcarska iskustva i ekspertska pomoć u restrukturiranju obrazovnog sistema izuzetno važni za Srbiju", istakla je Brnabić na sastanku.\nU razgovoru sa predsednicom Švajcarske Konfederacije Doris Lojtard, predsednica Vlade zahvalila je na podršci te zemlje procesu evropskih integracija Srbije, kao i pomoći koju švajcarska organizacija SDC pruža Srbiji u uspostavljanju ravnomernijeg regionalnog razvoja i jačanju lokalnih samouprava.\nŠvajcarska je takođe i među najznačajnijim zemljama po visini donatorske i humanitarne pomoći, sa doniranih više od 300 miliona švajcarskih franaka od 1991. godine, u oblastima energetike, obrazovanja, lokalne samouprave, kao i upravljanja, građanskih inicijativa i inkluziji.\nŠvajcarska organizacija DIGITAL SWITZERLAND podržla je osnivanje Inicijative Digitalna Srbija u maju ove godine, što dodatno povezuje dve zemlje.\nInicijativa Digitalna Srbija ima za cilj kreiranje eko sistema za ubrzanu digitalizciju srpske privrede i modernizaciju čitavog našeg društva. Digitalizacija je strateški cilj Vlade Srbije, a saradnja ove dve organizacije pomoći će da celokupno društvo krene u susret promenama koje nosi digitalizacija i savremeni način rada i razmišljanja.\nOtvoren prvi državni data centar\nŽivković neće u koalicije zbog Đilasa


Rektor Islamović: Instrukcija Ministarstva ne ugrožava ničija prava - mojusk.ba\nProcedura oko imenovanja tri prorektora i šest dekana na Univerzitetu u Bihaću za sada je na čekanju, jer privremeni Upravni odbor koji je ranije imenovan, nije završio svoje aktivnosti do kraja. Novi Upravni odbor, čije se imenovanje očekuje do kraja mjeseca, trebao bi dati mišljenjena utvrđene liste po raspisanom konkursu kandidata za upravljačka tijela. Potvrdio je to rektor Fadil Islamović.\nProcesi oko postavljanja upravljačkih steruktura na Univerzitetu još nisu završeni. Ova visokoškolska ustanova trenutno je bez Upravnog odbora, jer privremenom je istekao mandat prije sedam dana. Kako je kazao rektor Fadil Islamović, privremeni Upravni odbor, svoju zadaću u roku od 90 dana nije završio, te je pred Univerzitetom još puno posla.\nInstrukciju, koju je Ministarstvo obrazovanja USK-a donijelo, nije mogao detaljnije komentarisati, ali o ugroženosti prava nekih univerzitetskih profesora, nema ni govora, kaže rekotor Islamović.\nStanje na Univerzitetu nije onakvo kakvim se prikazuje u pojedinim medijima, kazao je rektor. Međutim, kao i u svakoj ustanovi, tako i u ovoj postoje ljudi koji opstruiraju rad.\nRektor se nada da će imenovanjem Upravnog odbora, što prije biti formirana sva upravljačka tijela na Univerzitetu, tako da će svi uočeni nedostaci sa kojima se susreće, biti otklonjeni.\nKralj elitnih seksualnih orgija: Uzeo sam kredit da pokrenem posao


Čvorović: Volja majke-crkve izvor za davanje autokefalnosti, tako je bilo i u slučaju SPC\n► Čvorović: Volja majke-crkve izvor za davanje autokefalnosti, tako je bilo i u\nProfesor Pravnog fakulteta Univerziteta u Kragujevcu, pravni istoričar Zoran Čvorović izjavio je danas, komentarišući spor vlasti u Crnoj Gori i Srpske pravoslavne crkve, da volja državnih vlasti ne može da bude faktor, odnosno izvor zakonite autokefalije i da na to ukazuje kanonsko pravo.\n"U početku su nove samostalne crkve stvarali učenici Hristovi - apostoli, a neke od tih crkava i danas postoje kao autokefalne kao što su Jerusalimska i Antiohijska patrijaršija. U periodu Vaseljenskih sabora od 4. do 8. veka, Vaseljenski sabori su se javljali kao tvorci novih autokefalnih crkava. Tako je stvorena, primera radi, Carigradska patrijaršija", rekao je Čvorović za agenciju Beta.\nKako je naveo, "posle epohe Vaseljenskih sabora, volja majke-crkve koja dodeljuje autokefalnost jednom svom delu je jedini kanonski valjan izvor autokefalnosti, pa su na ovakav način autokefalnost stekle, primera radi, Gruzijska crkva od Antiohijske patrijaršije ili Bugarska, Srpska i Ruska crkva od Carigradske patrijaršije".\n"Da bi majka-crkva uopšte došla u situaciju da razmatra dodeljivanje autokefalnosti jednom svom delu mora da budu ispunjeni materijalni i formalni uslovi definisani kanonima i predanjem crkve", naveo je Čvorović.\nKako je objasnio, "najpre, mora da postoji jedinstveni zahtev za autokefalijom naroda i klira jedne oblasti u sastavu majke-crkve", ali "vernog naroda", tako da to "ne mogu da učine oni koji sebe ne smatraju članovima kanonske pomesne crkve".\nMeđutim, naglasio je, "u Crnoj Gori takvog zahteva za autokefalijom klira i vernika nikad nije bilo".\n"Pored jasno izražene i jednodušne volje za autokefalnošću vernog naroda i klira jedne oblasti, neophodno je da ta volja bude poduprta činjenicama koje garantuju da će moći da se organizuje samostalan crkveni život, što pre svega podrazumeva postojanje u oblasti koja teži autokefalnosti crkvene organizacije od najmanje četiri episkopa", precizirao je Čvorović.\nOn je naveo da su, istorijski gledano, postojali i drugi spoljni uslovi koji su ponekad uticali na sticanje autokefalnosti, kao što su etničko načelo i volja vlasti jedne nezavisne države koja nema nezavisnu crkvenu organizaciju.\n"Istorija Crkve pokazuje da se autokefalnost dodeljivala jednom etnosu tek posle dugog života u okvirima crkvene organizacije majke-Crkve i pod uslovom da taj etnos ima nezavisnu i pritom u velikoj meri etnički homogenu državu", rekao je Čvorović, dodajući da je to bio slučaj i sa srpskom autokefalijom.\nOn je istakao da "brojni slučajevi iz prošlosti pokazuju da je državna vlast izražavala želju za dobijanje autokefalnosti, pri tome nam srednjovekovna istorija pokazuje da se, kao u slučaju Nemanjića, uvek radilo o vladarima koji su bili među najrevnosnijim članovima crkve".\nPrema rečima Čvorovića, "jedina kanonska autokefalna organizacija u Crnoj Gori od 1220. godine, kada je Sveti Sava na Žičkom saboru osnovao Zetsku mitropoliju, pa sve do danas je Srpska crkva i samo volja njenog episkopata i vernika može da bude izvor nove autokefalne crkve u Crnoj Gori".\n"Pozivanje na nacionalno načelo ne može u današnjoj Crnoj Gori da služi kao razlog za formiranje autokefalne crkve, pošto ona nije primer etnički homogene države", rekao je Čvorović, koji smatra da je "Crna Gora, uz Belgiju, danas etnički najnehomogenija evropska država".


Prvenstvo Vojvodine za seniore: Trojka obezbedila prolaz\nNa pojedinačnom Prvenstvu Vojvodine u kuglanju, 24. januara u kuglani „Park sportova“ u Subotici, predstavnici iz novobečejske opštine imali su zapažen uspeh.\nNakon poplave u Ljutovu: Dogovor o sanaciji nasipa\nSredinom januara vodostaj Tise kod Novog Bečeja dostigao je nivo od 478 centimetara, pa je „zečiji nasip“ popustio i voda je poplavila Ljutovo.\nUpis u posebne biračke spiskove: Oko 900 zahteva\nU lokalnoj samoupravi Novog Bečeja se obavlja upis u manjinski birački spisak u skladu sa Zakonom o nacionalnim savetima nacionalnih manjina i Pravilnikom o načinu vođenja posebnih biračkih spiskova.\nProslava zemljoradničke zadruge: Stogodišnjica zadrugarstva\nStogodišnjica zadrugarstva u opštini Novi Bečej obeležena je u sredu u hotelu „Tiski cvet“.\nOpština pomaže socijalno ugroženim građanima: Paketi hrane za siromašne\nU budžetu opštine Novi Bečej za 2010. godinu predviđen je iznos od milion dinara za pomoć materijalno ugroženim građanima opštine.\nSeminar o partnerstvu opština i civilnog sektora: Lokalne koalicije za EU\nU okviru projekta „Lokalne koalicije za EU integracije“, koji je organizovan uz podršku Instituta za održive zajednice (ISC) i USAID-a, prošlog četvrtka je u svečanoj sali Opštinske uprave održan trening-seminar koji je deo programa obuke za predstavnike lokalne samouprave i organizacija civilnog sektora.


Ponuda koju je teško odbiti-Radnik bolnice u Italiji odsutan 15 godina redovno prima platu\nProtiv jednog italijana zaposlenog u bolnici podignuta je optužnica zbog nepojavljivanja na poslu duže od petnaest godina, tokom kojih je na redovnoj bazi primao platu...\nSudeći prema BBC News, šezdesetsedmogodišnji muškarac o kome je reč i čije ime i dalje nije objavljeno javno, nazvan je "kralj odsustva" od strane lokalnih medijskih kuća. Javno tužilaštvo u Katancaru navodi da je ovaj čovek prestao da se pojavljuje na poslu i u smenama Ciaccio bolnice, smeštene u južnom delu grada Katancaro 2005. godine. Međutim, ovaj gospodin je nastavio da prima svoju punu platu, sada već više od deceniju ipo.\nOn je na kraju optužen da je bespravno prisvojio sumu od 538.000 evra u platama, pre nego što je uhvaćen. Čovek je sada sočen sa nekoliko tačaka optužnice, koje uključuju prevaru, iznudu i zloupotrebu službenog položaja. Kao dodatak ovome, BBC News izveštava da je ovaj radnik bolnice pretio glavnom menadžeru kako bi nastavio da dobija svoje isplate na regularnoj bazi kada je ona pokušala da popuni disciplinski izveštaj protiv njega. Ova dama je nakon nekog vremena otišla u penziju, ali je radnikovo odsustvo ostalo neprimećeno od strane njenog nasledika i svih ostalih članova odeljenja za ljudske resurse.\nThe Guardian donosi informaciju da je još šest menadžera takođe pod istragom zbog sumnje da su odigrali određenu ulogu u omogućavanju njegovog odsustva. Italijanske snage reda pokrenule su opsežnu istragu vezanu za unutrašnja poslovanja ove bolnice. Policijski službenici skupili su dokaze o prisustvu i izveštaje o plati kao i izjave svedoka, kolega iz bolnice, koje su dalje umešale ovog zaposlenog u brojne prekršaje i dela.\nItalija je predstavila brojne zakonske mere namenjene borbi protiv prevara i pronevera u javnom sektoru 2016. godine, dodao je The Guardian. Sudeći po ovoj publikaciji, vladina istraga visokog profila pronašla je da su pronevere i ostale forme birokratske korupcije u porastu među članovima javnih sektora Italije. Ova istraga nedavno je otrkila da su brojni vladini službenici iz niza administrativnih organizacija dolazili i prijavljivali svoja dežurstva, kako bi odmah nakon toga odlazili sa posla.\nNeki od službenika su navodno napuštali svoja radna mesta kako bi išli u kupovinu, vožnju kanuom ili se družili sa svojim prijateljima, dok su drugi iskoristili prednosti labavih zakonskih regulativa kako bi ujutru ostali duže u krevetu.


Radovi u Gandijevoj do 3. marta menjaju režim saobraćaja\nU Gandijevoj ulici, na delu od Ulice Pere Segedinca do Vojvođanske ulice do 3. marta tokom izgradnje novog kolovoza saobraćaj će biti potpuno obustavljen.\nTokom pomenutih radova Ulica Pere Segedinca, na delu od Gandijeve do Nehruove ulice, za saobraćaj će biti dvosmerna, saopštavaju iz Sekretarijata za saobraćaj.\nZa vreme izvođenja radova, vozila sa linije javnog gradskog prevoza broj 82 će delimično izmeniti trasu i umesto Gandijevom ulicom, na delu od raskrsnice ulica Gandijeva – Pere Segedinca do raskrsnice ulica Gandijeva – Vojvođanska će u oba smera saobraćati sledećim saobraćajnicama: Pere Segedinca, Nehruovom, Vojvođanskom i dalje redovnom trasom.\nStajalište „Pere Segedinca”, u oba smera, biće izmešteno iz Gandijeve ulice u Ulicu Pere Segedinca na poziciju neposredno po prelasku raskrsnice ulica Gandijeve – Pere Segedinca i stajališta „Gandijeva 1” u oba smera u Vojvođanskoj ulici neposredno po prelasku raskrsnice ulica Vojvođanska – Gandijeva, gledano u smeru ka Ulici dr Ivana Ribara.\nVesić: Od ponedeljka saobraćaj u 27. marta\nRADOVI U RESAVSKOJ Kompletna rekonstrukcija ulice od Nemanjine do Višegradske do leta\nIZMENE U PREVOZU Zbog radova u Rakovici trase menjaju autobusi na SEDAM LINIJA


Više od 2,5 miliona dužnika prihvatilo predah u otplati obaveza | Boom93\nOd ukupnog iznosa svih odobrenih kredita, pod moratorijumom se nalazi 53 odsto, naveli su za Tanjug u NBS.\nDodatni dvomesečni predah u otplati kredita prema banci završava se krajem septembra.\nU NBS preciziraju da se taj zastoj odnosi na obaveze dužnika koje dospevaju u periodu od 1. avgusta do 30. septembra, kao i na dospele neizmirene obaveze dužnika u julu mesecu.\nObjašnjavaju da je predah u otplati omogućen u odnosu na obaveze dužnika po osnovu kredita i kreditnih proizvoda, na primer, dozvoljenog minusa ili kreditne kartice, kao i obaveza po osnovu drugih proizvoda banke.\nPo prestanku moratorijuma, kažu u NBS, obračunata redovna kamata se ravnomerno raspoređuje na period otplate kredita i drugih proizvoda i ne pripisuje se glavnici duga, a period otplate se produžava za period trajanja moratorijuma.\nBanka je, napominju u NBS, dužna da svim dužnicima koji su koristili moratorijum, ako je to primenjivo s obzirom na vrstu konkretnog proizvoda, dostavi novi plan otplate putem elektronske ili redovne pošte, bez dodatnih troškova za dužnika.\nTaj plan, kažu, obavezno se sačinjava i dostavlja za kredit.\nU NBS podsećaju da je i po prestanku prvog tromesečnog moratorijuma, dužnik imao na raspolaganju tri navedene mogućnosti za izmirivanje obaveza.\nKako je ranije saopšteno, prilikom prvog moratorijuma 91 odsto dužnika prihvatilo je zastoj u otplati kredita.\nU NBS kažu da su, prateći snižavanje referentne kamatne stope Narodne banke Srbije, prosečne ponderisane kamatne stope na dinarske kredite u padu od početka godine i prema poslednjim dostupnim podacima za jul 2020, ta kamatna stopa na dinarske kredite stanovništvu iznosi 8,2 odsto, a privredi 3,1 odsto.\nTakođe, i prosečne ponderisane kamatne stope na evro i evroindeksirane kredite su u padu u odnosu na početak godine i kod stanovništva ta kamatna stopa iznosi 3,5 odsto, a kod privrede 2,6 odsto.\nOznakekredit Moratorijum Narodna banka Srbije NBS otplata Srbija


Varta akumulator EFB start stop 12V 95Ah D + N95 | ePonuda.com\nVarta akumulator EFB start stop 12V 95Ah D + N95 cene\nEPonuda nije internet prodavnica već Vam omogućava da brzo i lako nađete Varta akumulator EFB start stop 12V 95Ah D + N95 po najjeftinijoj ceni. Naš cilj je da kupci budu što bolje informisani o ponudi Varta akumulator EFB start stop 12V 95Ah D + N95 na tržištu Srbije. Vrlo lako nalazite željeni proizvod za kategoriju Akumulatori cene, ne morate da lutate od sajta do sajta za Varta Akumulatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Varta akumulator EFB start stop 12V 95Ah D + N95 sa PRODAVCEM. EPonuda ne može da garantuje potpunu tačnost specifikacije i slika za Varta akumulator EFB start stop 12V 95Ah D + N95. Pre kupovine, podatke za Varta akumulator EFB start stop 12V 95Ah D + N95 proverite na sajtu PROIZVOĐAČA.


Samo jedna osoba može da spreči Borisa Džonsona da postane novi britanski premijer nakon što je Tereza Mej podnela ostavku na tu funkciju - on sam.\nJedan od britanskih najprepoznatljivijih političara ima istoriju verbalnih gafova, slab učinak kao bivši ministar spoljnih poslova i brojne neprijatelje u Parlamentu i među glasačima koji su protiv Bregzita.\nMeđutim, njegova harizma, njuh za publicitet i dve pobede na izborima za gradonačelnika Londona čine ga glavnim favoritom za naslednika Mejeve među kladioničarima.\nDžonsonova pobeda imala bi značajne posledice i povećala bi šanse da Velika Britanija izađe iz EU bez postignutog sporazuma do kraja oktobra. To bi zančilo i konflikt sa Parlamentom, jer se svi njegovi članovi slažu da nikako ne treba da bođe do Bregzita bez prethodnog dogovora. Ukoliko bi novi premijer želeo da napusti blok bez sporazuma, pitanje je da li bi Parlament po ustavu imao moć da ga zaustavi.\nNekoliko lidera EU je nagovestilo da bi za njih saradnja sa Džonsonom bila prava noćna mora i da nikako ne bi bili raspoloženi da mu čine ustupke.\nČuvena je Džonsonova izjava da je kao dete želeo da bude "kralj sveta". Iako pozicija koju sada želi nije toliko moćna, čini se da su se zvezde poklopile za njega.\nRezultati izbora za Evropski parlament biće objavljeni u nedelju uveče, a ankete pokazuju da Džonsonovu Konzervativnu stranku očekuje ponižavajući poraz od strane nove Bregzit stranke, koja je popularnost stekla nakon što Mejeva nije uspela da izvede Britaniju iz EU do planiranog datuma u martu.\nMeđutim, očekivani poraz torijevaca bi značio da oni moraju da se bore vatrom protiv vatre, a to bi samo donelo dodatne poene Džonsonu.\n- On je vrsta kanditata "u sučaju opasnosti razbijte staklo". Članovi Konzervativne stranke su zabrinuti, a to znači da će najverovatnije izabrati nekog sa "iks faktorom" - ocenio je Tim Bejl, profesor politike na Univerzitetu kraljice Meri u Londonu.\nNe nedostaje kandidata koji će Džonsonu stati na crtu. Konzervativci će napraviti spisak od desetak kandidata od kojih će izdvojiti dva. Oko 120 hiljada članova stranke, uglavnom starijih aktivista, će na kraju izabrati pobednika. Džonson je polularan među članovima, sudeći prema njegovom prijemu na konferencijama.\nMnogi u njemu vide najboljeg kandidata da ih predvodi u kampanji za sledeće generalne izbore, koji bi mogli biti raspisani uskoro zbog neslaganja oko Bregzita.\nAnalitičari su primetili da je Džonson trenutnu popularnost stekao posle perioda u kome se skoro povukao iz javnosti. On je u tom periodu dao samo nekoliko intervjua, očigledno prema instrukcijama njegovog vodećeg tima koji je svestan njegove sklonosti ka verbalnim ispadima.\nDžonson je pre tri godine napisao poemu u kojoj turski predsednik Redžep Erdogan ima seksualne odnose sa kozom, a zaključio je i da Barak Obama ne voli Britance zato što je "delom Kenijac". Izjavljivao je da muslimanske žene koje nose burke liče na "poštanske sandučiće", kao i da bi libijski grad Sirt ličio na Dubai kada bi "rasklonili mrtva tela".\nKao ministar spoljnih poslova, zakomplikovao je proces oslobađanja britansko-iranske državljanke Nazanin Zahari-Retklif koja je bila uhapšena u Iranu zbog pobune. Džonson je rekao u Parlamentu da je ona tamo predavala novinarstvo, a u stvari je bila u poseti porodici. Taj gaf je iranski javni servis iskoristio kao dokaz da je ona pokušavala da naškodi režimu te zemlje.\nDžonsonov učinak na poziciji ministra spoljnih poslova je naširoko kritikovan, a nije se pokazao ni kao dobar govornik u Domu komuna. Ipak, pozicija u kojoj su konzervativci sada je takva da, ako odluče da se kockaju - nemaju šta da izgube.


Lajović: "Najbitnije je da sutra izvučemo bod" - Sportske.net\nLajović: "Najbitnije je da sutra izvučemo bod"\nSrpski teniser Dušan Lajović izjavio je da je u ovom trenutku najbitnije kako da se na sutrašnjem meču osvoji bod jer od toga zavisi treći dan Dejvis kupa za reprezentaciju Srbije.\nDK - Đere i Kveri otvaraju meč Srbije i SADZimonjić: "Čeka nas težak zadatak protiv SAD u Dejvis kupu"Selekcije Srbije i SAD stigle u Niš, danas prvi treninzi u "Čairu"ATP - Federer smanjio zaostatak za Nadalom, Đoković trinaestiZimonjić: "Amerika izraziti favorit, pokušaćemo da iznenadimo"\n"Bitno je da sutra damo sve od sebe. Videćemo ko će igrati dubl, kako će se igrači osećati i šta će Ziki (Zimonjić) reći", rekao je Lajović na konferenciji za novinare nakon što je Dejvis kup reprezentacija Sjedinjenih Američkih Država povela protiv Srbije sa 2:0 u prvom kolu Dejvis kupa.\nU prvom meču Sem Kveri bio je bolji od Lasla Djerea, a potom je Džon Izner savladao Lajovića.\nLajović je kazao da veruje u Miljana (Zekića) i u Nikolu (Milojevića) ukoliko oni budu igrali dubl.\n"Verujem da mogu da iznenade bez obzira na rang protivničkih igrača. U Dejvis kupu je sve moguće. Amerikanci ulaze kao favoriti sutra, ali to je sve na papiru. Sve zavisi od sutrašnjeg meča", rekao je Lajović.\nOn je objasnio da je u taj-brejku, gde je svaki bod bitan, desilo to da je krenuo da razmišlja šta Izner radi u riternu.\n"Desilo se da smanjim brzinu prvog servisa, drugi samo ubacim, i to je onda lak poen za njega. Mislim da je na meni da to promenim, videću da li ću uspeti", kazao je Lajović.\nTo što meč ode u peti set, dodao je Lajović, znači da imam šansu da dobijem.\n"Kada sve zavisi samo od par poena, tu očigledno treba nešto da promenim", kazao je on.\nAmerički teniser Džon Izner izjavio je da je znao da će meč biti težak.\n"Drago mi je da sam doprineo reprezentaciji, Sem (Izner) je odradio svoj posao, ja sam odradio svoj posao", kazao je Izner.\nOn je rekao da smatra da je Lajović mnogo bolji igrač od njegovog ranga.\n"Mislim da je samo pitanje vremena kada će napredovati. Veoma je dobar igrač, mislim da je jako dobro igrao danas. A i dobar je momak, jako se dobro slažemo", rekao je Izner.\nSelektor američke Dejvis kup reprezentacije Džim Kurijer rekao je dan najkraće rečeno "bio dug i uspešan".\n"Bilo je teških trenutaka, ali smo zadovoljni kada imamo dane kao što je ovaj danas. Ponosan sam na svoje momke", istakao je Kurijer.\nOn je kazao da će videti kako se sutra svi osećaju, pa će onda reći sudijama da li će praviti neke izmene u dublu.


BREND SRBIJE I ZAŠTITA - Biljana Trifunović\nBREND SRBIJE I ZAŠTITA\nLeskovački ajvar posle sajma u Kavali osvaja tržište Grčke\nNa nedavno završenom međunarodnom sajmu u grčkom gradu Kavali gde je učestvovalo više od 150 izlagača iz Turske, Ukrajine, Bugarske, Moldavije, Srbije, Grčke i sa Kipra, leskovački ajvar je bio pravi hit. Malo ko od posetilaca štanda Regionalne privredne komore Leskovca je mogao da odoli njegovoj degustaciji. A još važnije je da su mnoga preduzeća koja se bave uvozom hrane u Grčku ponudila Leskovčanima ugovore. Inače, leskovački ajvar je od pre tri godine i zvanični brend Srbije, pa kao takav sada kreće u osvajanje grčkog tržišta.\nPodsećamo da je u Srbiji imenom porekla ili geografskom oznakom na nacionalnom nivou do sada zaštićeno 33 poljoprivredna i prehrambena proizvoda. O njihovoj zaštiti na tržištu Evropske unije će moći da se razgovara u pristupnim pregovorima. U toj grupi proizvoda sa zaštićenim poreklom ili geografskom oznakom najviše ima prerađevina od mleka i mesa.\nRegistracijom naziva poljoprivrednih i prehrambenih proizvoda sa oznakom geografskog porekla na nivou EU, proizvođačima u Srbiji biće omogućena ista zaštita koju imaju i proizvođači u zemljama Unije. Pored toga, proizvodi sa geografskim poreklom postaju prepoznatljivi na tržištu EU što će doprineti podizanju konkurentnosti proizvoda koji stižu iz Srbije.\nSlovenija je jedina od zemalja regiona koja je u EU zaštitila niz svojih proizvoda. Ostale zemlje regiona do sada nisu uspele da ubede svoje firme, da svoje izvorne proizvode zaštite i na prostoru EU. Što se tiče zemalja izvan EU i one imaju pravo da traže evropske oznake tako što sklope poseban sporazum sa Unijom, pod uslovom da Evropska komisija zaključi da je zahtev opravdan. Tako su oznake svojih proizvoda, pored ostalog, zaštitili Čile, Južna Afrika, Kanada, SAD i Australija.


Gradiska.com - Osnovano Regionalno udruženje svinjara u Gradišci\npetak, 17 januar 2020 15:24\nNa Skupština Udruženja svinjogojaca grada Gradiška koja je održana u Rogoljima osnovano je Regionalno udruženje svinjara kojeg će od sada pored uzgajivača svinja iz Gradiške, činiti i proizvođači iz Srpca, Laktaša i Prnjavora.\nZa predsjednika je izabran dosadašnji predsjednik gradskog Udruženja Dragiša Cvjetković.\n„Ove druge opštine su manje i nisu u stanju da imaju svoja udruženja iskazali su želji da budu dio ovog. Biće tu i kolege iz Semberije i Posavine i oni će osnovati Regionalno udruženje i ta tri će krenuti u reformu Republičkog“ kaže Dragiša Cvjetković, predsjednik Regionalnog udruženja svinjara.\nOsnivanje Regionalnog udruženja sa zadovoljstvom su prihvatili uzgajivači svinja iz drugih opština.\nOsim predsjednika na Skupštini je izabran i Upravni odbor kao i članovi za Republičko udruženje. Predsjednik ovog Udruženja Mišo Maljčić kaže da je reorganizacije bila potrebna kako bi se uzgajivači svinja bolje organizovali i lakše realizovali svoje ideje i planove.\n„Mi se nalazimo na prekretnici jer je 2019. ukinuta vakcinacija na svinjsku kugu što je trebalo biti mnogo ranije. Došli smo u nezavidnu sutuacija jer je sve dozvoljeno uvesti u BiH a ni gram svinjskog mesa dok se radi vakcinacija u zemlje EU. Zbog toga smo predložili da se proširi Udruženje. Tražićemo od ministarstva veće uvažavanje Republičkog udruženja“ dodao je Mišo Maljčić, predsjednik Udruženja svinjara RS.\nSkupštini su prisustvovali i predstavnici ministarstva poljoprivrede, šumarstva i vodoprivrede RS.Kažu da imaju dobru saradnju sa ovim proizvođačima i da u ovoj godini planiraju podržati svinjogojce u iznosu od tri miliona KM te će podržati tov svinja i uzgoj krmača i nazmica, kao i niz drugih mjera koje će realizovati kako bi podržali ove poljoprivrednike.\nU registru resornog ministarstva upisano je oko 1500 uzgajivača svinja. Od toga ih je u Gradisci registrovano oko 150.\nViše iz kategorije: « Pijačni barometar za 16. januar\tVaso Nežić prvi doplivao do Časnog krsta »


Još četiri novoobolele osobe od korona virusa u Požarevcu • Poportal\nJoš četiri novoobolele osobe od korona virusa u Požarevcu\n03/07/2020 Biljana Petrović0\nPrema najnovijim podacima Zavoda za javno zdravlje Požarevac zabeležena su još 4 nova slučaja zaraze korona virusom u Požarevcu (jedan zdravstveni radnik), kao i u Petrovcu na Mlavi, gde je do sada ukupno zabeleženo 10 slučajeva. Dva nova slučaja COVID-a 19 registrovana su u Žagubici, od kojih je jedan zdravstveni radnik. Ovi pacijenti su uglavnom hospitalizovani i imaju respiratorne tegobe.\nKada je u pitanju Podunavski okrug, 6 novih slučajeva korona virusa javilo se u Smederevskoj Palanci, tri u Smederevu i 2 u Velikoj Plani.\nU Braničevskom okrugu uzorkovano je 4074 uzoraka od početka testiranja,a u Podunavskom 4823.\nIz Zavoda za javno zdravlje preporučuju nošenje maski u prevozu i svim zatvorenim prostorima i institucijama,a na otvorenom držati socijalnu distancu.\nIzrada projektno tehničke dokumentacije za izgradnju regionalne deponije u Požarevcu\nUnapređenje prava zaposlenih u predškolskim ustanovama\nU Republici Srbiji je registrovano ukupno 35 potvrđenih slučajeva COVID 19\nStudenti na radnoj akciji u Hilandaru


Valjevci pevaju za Željku!\nAutor Miloš Nenadović\nU Valjevu će se 3. avgusta 2015, u 21.00 održati humanitarni koncert, radi prikupljanja sredstava za Željku Popović Isajev, sugrađanke obolele od teškog oblika osteosarkoma, karcinoma kostiju.\nŽeljka se već izvesno vreme bori sa ovom teškom bolesti, uz mnogo neophodnih hirurških intervencija. Nedavno joj je zamenjen jedan kičmeni pršljen, a sada je neophodna još jedna operacija u Bolonji koja košta 40 hiljada evra.\nNa koncertu ćete imati prilike da čujete Boru Đorđevića , legendu jugoslovneske rok scene i frontmena poznate grupe Riblja Ćorba. Pored njega, Neverne Bebe će pokazati podršku svojoj sugrađanki kao grupa čiji su osnivači poreklom iz Valjeva. Ova grupa je poznata po tome što u svom rodnom gradu redovno organizuje besplatne koncerte. Treći akt za veče će biti Yar Quintet, muzički ansambl koji će nam dovesti tradicionalni Romanske i Ruske melodije, uz kombinaciju gitare, kontrabasa i violine.\nKoncert se održava u sklopu Letnje basket lige, sportske manifestacije koja se održava u Valjevu na godišnjem nivou, sa ciljem da okupi mlade sportiste, da zajedno uživaju u prijateljskom takmičenju u ovom popularnom sportu.\nPozivamo vas da se pridruzite ovoj humanitarnoj akciji, kao i da uzivate u utakmicama Letnje besket lige.\nMiloš je sanjar i zaljubljenik u pisanu reč\nTrogodišnjem Luki je potrebna naša pomoć!


Prva godina je najrizičnija: Zbog ovoga se parovi najčešće svađaju kada započnu zajednički život!\nPorodični terapeuti otkrivaju šta je najčešći kamen spoticanja u početku zajedničkog života\nLjubav i zavođenje 26.06.2019. - 10:19h Autor: Stil.kurir.rs\nVerovatno ni ne slutite da ćete se suočiti sa velikim brojem svađa na samom početku zajedničkog života, ali ljubavni terapeuti kažu da je upravo sam početak najteži, jer je to period privikavanja.\nObjašnjavaju da je to zato jer ma koliko poznavali partnera, jedno je kada ga viđamo nekoliko sati u toku dana a potpuno drugačije kada započnete život pod istim krovom.\n"Gotovo svaka osoba kada uplovljava u bračne vode misli da će biti najbolji partner na svetu, ali kada je prstenje na rukama, a svadbena torta pojedena, parovi se vraćaju u realnost i shvataju da brak nije tako jednostavan kao što smo mislili", reko je jedan bračni terapeut.\nIz ovih razloga se bračni parovi najčešće svađaju u prvoj godini braka:\nIako ste možda mislili da će vaš seksualni život ostati isti ili će se možda i poboljšati u braku, razočaraće vas tvrdnja terapeuta koji kažu da mnogi parovi u prvoj godini braka imaju lošiji seksualni život nego ranije.\n"Nakon venčanja nije neuobičajeno da seksualna strast zakaže i da jedan ili oba partnera postanu nezadovoljni seksualnim životom".\nUkoliko ste primetili da se vaš seksualni život pogoršao u braku, nemojte se uzrujavati jer je to uobičajeno, ali ipak o ovom problemu razgovarajte sa svojim partnerom kako se situacija ne bi pogoršala.\nPre sklapanja braka poželjno je da sa partnerom razgovarate o tome da li želite decu ili ne.\nOsim toga nije loše ni da precizirate vreme kada planirate proširenje porodice kako biste u budućnoti izbegli probleme koje nesuglasice oko ove teme mogu da prouzrokuju.\n"Dešava se da neko želi odmah na početku braka da dobije dete, dok bi partner da sačeka još neko vreme zbog karijere ili finansija".\nPorodični terapeut Spenser Norti savetuje da je idealno vreme za proširivanje porodice godinu dana od stupanja u brak.\nBilo da je problem to što vam vam prijatelji nenajavljeno dolaze u goste ili nemogućnost da vaš partner donese bitne odluke bez konsultacije s roditeljima, sve ovo može dovesti do sukoba u braku.\nZbog toga terapeuti savetuju da na prvo mesto uvek stavljate svog partnera i brak i ne dozvolite drugima da utiču na vas odnos.\nČest razlog za svađu prouzrokuje raspodela kućnih poslova. Iako je uglavnom sučaj da žene preuzmu te poslove, ako suprotna strana ne uskoči u pomoć i sve obaveze padnu na jednog partnera to dovodi do ogorčenja, frustracije i na kraju svađa.\nIako deluje kao sporedna tema, uređenje stana može da bude ozbiljan okidač za raspravu.\nUkoliko par nema isti ukus kada je reč o estetici i funkcionalnosti, može doći do sukoba.\nIako se pitanje finansija čini kao rešiv problem, one često izazivaju velike sukobe među parovima.\nZbog toga pre braka trebate biti transparentni i iskreni kada je reč o stanju na računu.


RTS :: Pojačana kontrola saobraćaja i ove nedelje – na šta će policija posebno obraćati pažnju\nDruštvo Pojačana kontrola saobraćaja i ove nedelje – na šta će policija posebno obraćati pažnju\nponedeljak, 21. sep 2020, 16:15 -> 17:22\nPrema podacima MUP-a, prethodnog vikenda u saobraćaju je poginulo šest osoba, a toliko ih je i teško povređeno. Mnogi su žurili, kako bi do petka u 18 časova ušli u zemlju. U MUP-u kažu da je najmlađi poginuli imao samo 16 godina i vozio moped. Roditelji se upozoravaju da deci ne dozvoljavaju da voze mopede i bicikle na otvorenim putevima.\n"Napominjem da saobraćajna policija sprovodi akcije pojačane kontrole što ćemo raditi i u narednom periodu i još jednom apelujemo da svi poštuju brzinu i da koriste sigurnosne pojaseve i na prednjem i zadnjem sedištu", poručio je Radenković.\n"U slučaju čeonog sudara nevezan putnik pozadi deluje na putnika odnosno vozača ispred sebe kao da mu je skočio na leđa sa četvrtog ili petog sprata zgrade", objasnio je Damir Okanović, direktor Komiteta za bezbednost saobraćaja.


INVESTICIJE ESENCIJALNE ZA KONTINUIRANI RAZVOJ\n04.01.2017. 10:51h Ažurirano: 04.01.2017. 10:51h\nCrna Gora bi u ovoj godini posebnu pažnju trebalo da posveti stabilizaciji i smanjenju javnog duga, izradi strategije za dalje podsticanje rješavanja nekvalitetnih kredita, produžavanju radnog vijeka i smanjenju negativnih podsticaja za rad, ocijenila je ministarka ekonomije, Dragica Sekulić. „U skladu sa smjernicama Programa ekonomskih reformi za prošlu godinu i da bi se podržao dugoročni rast, posebnu pažnju treba posvetiti stabilizaciji i smanjenju javnog duga, uključujući usvajanje mjera za ograničavanje tekuće potrošnje i poboljšanje naplate prihoda“, kazala je Sekulić u intervjuu agenciji Mina-business. Ministarstvo ekonomije će, kako je najavila, voditi računa o nastavku pomoći privredi i preduzetništvu, kroz obezbijeđivanje boljeg finansiranja, razvoj, obuke, inovacije i jačanje konkurentnosti. Sekulić je podsjetila da su u prošloj godini potpisani ugovori o istraživanju i proizvodnji nafte i gasa u crnogorskom podmorju i za realizaciju projekta gradnje drugog bloka Termoelektrane (TE) Pljevlja, a završen je i prvi vjetropark. „Položili smo interkonektivni kabl sa crngorske strane i kroz Zapadnobalkanski investicioni okvir dobili grant od 25 miliona EUR za interkoneciju prema Srbiji i Bosni i Hercegovini. Nastavili smo sa podsticajima za zapošljavanje, projektima kao što su biznis zone i klasteri, koje takođe prate različiti programi podrške privredi“, saopštila je Sekulić.\nOna smatra da su sve to smjernice za naredni period, jer su investicije esencijalne za kontinuirani rast i razvoj svake države.\nKada je u pitanju projekat istraživanja nafte i gasa u crnogorskom podmorju, Sekulić je kazala da će stvarne fizičke aktivnosti istraživanja na terenu početi u narednoj godini\nKada je u pitanju projekat istraživanja nafte i gasa u crnogorskom podmorju, Sekulić je kazala da će stvarne fizičke aktivnosti istraživanja na terenu početi u narednoj godini. „Koncesionari će ove godine obavljati aktivnosti koje se odnose na izradu studije o procjeni uticaja na životnu sredinu i dobijanju saglasnosti za nju, izradu planova iz oblasti sigurnosti i zaštite na radu, utvrđivanju sadržaja plana seizmičkih istraživanja i izradu različitih vrsta studija iz oblasti geonauke, kao i pribavljanju neophodnih odobrenja i saglasnosti za početak seizmičkih istraživanja“, objasnila je Sekulić. Ona je podsjetila da je projekat istraživanja nafte i gasa u crnogorskom podmorju počeo da se realizuje od potpisivanja ugovora u septembru, sa jasnim rokovima za investitore i obavezama koje su dužni da preuzmu. „Sam proces istraživanja, kao što je poznato, podijeljen je na dva istražna perioda, od četiri plus tri godine, sa defisanim radnim programom“, navela je Sekulić. Ona je dodala da je Skupština krajem decembra usvojila odluku o dodjeli ugovora o koncesiji za proizvodnju ugljovodonika u primorju Crne Gore za dva bloka za grčku kompaniju Energean i da se očekuje njihovo potpisivanje. Prethodno je Skupština, krajem juna, donijela odluku kojom je ugovor o koncesiji dodijeljen kompanijama Eni i Novatek za četiri bloka. Sekulić je saopštila i da se, prema najavama Škoda Prahe, očekuje postizanje dogovora između alterantivnih finansijera i češke kompanije, nakon čega bi počeli finalni pregovori sa tim institucijama koje bi kreditirale projekat gradnje drugog bloka TE. Ona je podsjetila da je, usljed odustajanja Češke eksportne banke (CEB) i češkog kreditno-osiguravajućeg društva EGAP, Škoda Praha predstavila moguće alternativne načine finasiranja projekta i počela pregovore sa drugim mogućim finansijerima. „Taj plan je nedavno prezentovan radnom timu Elektroprivrede (EPCG)“, rekla je Sekulić. Ona je dodala da je Vlada ostala pri ranijem stavu da država ne bude garant u izmirenju kredita kojim bi se finansirala gradnja drugog bloka TE. „Što se tiče izdavanja državne garancije, tu je poznat stav od samog početka, a to je da nije predviđeno izdavanje državne garancije“, kazala je Sekulić. Ona je saopštila da se nastavak pregovora sa italijanskom kompanijom A2A u vezi statusa u EPCG može očekivati nakon praznika, jer je ugovor istekao u subotu. „Takođe, poznato je da smo već imali sastanak sa predstavnicima A2A, gdje smo razgovarali o aktuelnoj situaciji i budućim planovima“, navela je Sekulić. Ona očekuje da će, u skladu sa potpisanim memorandumima o razumijevanju i interesovanjem investitora iz Kine, Turske i Slovenije, u skoroj budućnosti stići još ponuda za realizaciju projekta gradnje hidroelektrana na Morači i Komarnici.\nSekulić je podsjetila da je Vlada usvojila informaciju Ministarstva ekonomije o tome da je Komisija za ocjenu potencijalnih investitora obavila evaluaciju tehničke ponude kineske kompanije Norinco i usvojila je kao konačnu. „Riječ je o finalnoj tehničkoj ponudi o kojoj radna grupa više neće pregovarati. S druge strane, u toku su pregovori u vezi sa Nacrtom tehničke ponude za izgradnju hidroelektrana na Morači turske kompanije Bereket Enerji“, kazala je Sekulić. Ona je dodala da će za projekat koji Vlada i parlament budu usvojili kao finalni, biti urađen detaljni prostorni plan i procjena uticaja na životnu sredinu, kao i da će oba dokumenta javnosti biti dostupna posredstvom javnih rasprava. „Poznato je da se u ovoj godini očekuje nastavak realizacije projekta podmorskog kabla, vjetroparka na Možuri i potpisanih ugovora za gradnju malih hidrocentrala“, rekla je Sekulić. Ona je objasnila da je projekat postavljanja podmorskog kabla između Crne Gore i Italije veoma kompleksan i da predviđa izgradnju trafostanice i dalekovoda kao linijskog objekta koji se prostire teritorijom cijele Crne Gore u dužini trase od preko 180 kilometara. „Predviđeno je postavljanje 650 dalekovodnih stubova sa oko 130 kilometara pristupnih puteva. Takođe, kabl predviđa izgradnju konvertorskih postrojenja na teritoriji Italije i Crne Gore, polaganje podzemnog i podmorskog kabla“, navela je Sekulić. Ona je dodala da su benefiti tog projekta brojni u svakom pogledu i kroz sve faze njegove realizacije. „U procesu izgradnje angažovano je oko 30 lokalnih kompanija, kao i značajan dio domaće radne snage. Osim na ovom dijelu, postoji potreba za angažovanjem domaće radne snage i građevinske operative na izgradnji trafostanice Lastva. Takođe, i duž cijelog 400 kilovoltnog (kV) dalekovoda od Lastve, preko Cetinja, Nikšića, Šavnika, Žabljaka i Pljevalja“, rekla je Sekulić. Ona je saopštila da se očekuje da će nakon izgradnje samo za održavanje i eksploataciju novog dijela sistema biti potrebno desetine novih visokostručnih radnih mjesta. „Nakon puštanja u pogon kabla, biće obezbijeđeni i značajni prihodi za Crnu Goru po osnovu udjela u ukupnom kapacitetu kabla – 20 odsto od instalisanih hiljadu megavata. Prihodi od prenosa električne energije iz regiona preko ove interkonekcije direktna su dobit. Nije manje značajno za elektroenergetski sistem Crne Gore ni to što će biti uvezan u regionalno i evropsko tržište“, kazala je Sekulić. Ona je dodala da će stvaranjem integrisanog tržišta za električnu energiju i povećanjem konkurencije, industriji i građanima biti omogućeno snabdijevanje na osnovu nižih veleprodajnih cijena energije. „Kabl je i generator ubrzanog energetskog razvoja regiona, koji trasira novi energetski put – Transbalkanski koridor. To je interes ne samo zemalja zapadnog Balkana, već i Energetske zajednice“, navela je Sekulić. Ona je podsjetila da je EU kroz Zapadnobalkanski investicioni okvir podržala taj projekat sa 25 miliona EUR granta, namijenjenih za izgradnju 400-kilovoltne interkonekcije Pljevlja – Bajina Bašta.\njavni dugDragica SekulićMinistarstvo ekonomije\n25.01. 06:15 h\t555\t96141\n25.01. 11:38 h\t563\t94179\n25.01. 11:31 h\t273\t85232\n25.01. 14:33 h\t544\t85079\n25.01. 15:23 h\t98\t56183


Društvo Archives : Stranica 2 od 1714 : Nadlanu.com\nBiz newsHronikaKonferencije i događajiPolitikaRegionSportSvet\nNOVAC STIŽE U PRVA TRI DANA JUNA: Prijava za 100 evra za mlade počinje večeras, tačno u ponoć\nPrijava za jednokratnu novčanu pomoć u iznosu od 100 evra počinje sutra, 16. maja, odnosno, večeras u ponoć. Mladi od 16 do 30 godina, moći će da se prijave na portalu Uprave za trezor idp.trezor.gov.rs do 31. maja. Oni koji su se već…\nTESTIRANO VIŠE OD 5.000 GRAĐANA: U Srbiji 327 novih slučajeva koronavirusa, preminula još jedna…\nPrema zvaničnim podacima, u poslednja 24 sata preminula je jedna osoba od posledica koronavirusa u Srbiji, pa je ukupan broj žrtava 16.046, objavljeno je na sajtu Ministarstva zdravlja covid19.rs. Od poslednjeg preseka stanja u Srbiji,…\nDomaćinstva u kojima žive pušači skoro desetinu svojih prihoda odvajaju na ovaj porok. Pored toga, pokazalo se da s troškovima za cigarete, rastu i troškovi za alkoholna pića, barove i restorane. Kada se sve to sabere dolazimo do toga da ta…\nHOSPITALIZOVANO 298 OBOLELIH: U Srbiji 445 novih slučajeva koronavirusa, preminule još tri osobe\nPrema zvaničnim podacima, u poslednja 24 sata preminule su tri osobe od posledica koronavirusa u Srbiji, pa je ukupan broj žrtava 16.045, objavljeno je na sajtu Ministarstva zdravlja covid19.rs. Od poslednjeg preseka stanja u Srbiji, na…\nNOVE CENE GORIVA U SRBIJI: Koliko košta litar benzina, a koliko dizela?\nNova maksimalna cena evro dizela, narednih sedam dana, biće 202 dinara, dok će evro premijum BMB 95 koštati 180 dinara, objavilo je Ministarstvo trgovine, turizma i telekomunikacija. Nove cene - iste kao i nedelju pre, važiće do sledećeg…\nAmbasada Republike Koreje u Beogradu organizovala događaj "Taste of Korean spirit"\nAmbasada Republike Koreje u Beogradu juče, 12. maja organizovala je događaj pod nazivom "Taste of Korean spirit". Svečanosti su prisustvovale brojne zvanice iz kulturnog i javnog života Srbije, a povod za okupljanje gostiju bila je…\nNA RESPIRATORIMA 14 PACIJENATA: U Srbiji 426 novih slučajeva koronavirusa, preminule dve osobe\nPrema zvaničnim podacima, u poslednja 24 sata preminule su dve osobe od posledica koronavirusa u Srbiji, pa je ukupan broj žrtava 16.042, objavljeno je na sajtu Ministarstva zdravlja covid19.rs. Od poslednjeg preseka stanja u Srbiji, na…\nTRAJAĆE DO 22. MAJA: Sutra počinju prijemni ispiti za upis u umetničke škole i specijalizovana…\nPrijemni ispiti za specijalizovana odeljenja gimnazija i umetničkih škola počinju sutra i trajaće do 22. maja, najavilo je Ministarstvo prosvete. Prijemne ispite prvo će polagati učenici koji su se prijavili za umetničke škole likovne…\n17. Beogradska internacionalna nedelja arhitekture - BINA 2022 od 26. maja do 7. jula\nOvogodišnje, 17. izdanje Beogradske internacionalne nedelje arhitekture – BINA 2022 biće održano od 26. maja do 7. jula. U fokusu manifestacije biće predstavljanje aktuelnih konkursa za grad Beograd (2021/2022) i Nagrada Evropske unije za…\nPROCENAT SMRTNOSTI 0,80 ODSTO: U Srbiji 438 novih slučajeva koronavirusa, preminule još tri osobe\nPrema zvaničnim podacima, u poslednja 24 sata preminule su tri osobe od posledica koronavirusa u Srbiji, pa je ukupan broj žrtava 16.040, objavljeno je na sajtu Ministarstva zdravlja covid19.rs. Od poslednjeg preseka stanja u Srbiji, na…


Tražiće nacionalne penzije za majke sa troje i više djece | Projekat pravne pomoći roditeljima u ostvarivanju prava iz radnog odnosa\nHome » Featured » Tražiće nacionalne penzije za majke sa troje i više djece\nTražiće nacionalne penzije za majke sa troje i više djece\nUnija slobodnih sindikata tražiće od Vlade i Skupštine Crne Gore da se ženama sa više od 15 godina staža, koje imaju četvoro i više djece, i onima sa 25 godina staža koje imaju troje djece, ukoliko to žele, dodijeli nacionalna penzija.\nTo je sadržano u Rezoluciji o zaštiti materinstva i očuvanju stope nataliteta koju je USSCG usvojila 27. oktobra, i čijoj će se realizaciji posvetiti odmah nakon konstituisanja organa te radničke organizacije, koje je planirano za kraj mjeseca.\nGeneralni sekretar Unije, Srđa Keković, kazao je za portal Roditelji da će konstitutivna sjednica Glavnog odbora biti održana krajem novembra, i da će se tek nakon toga steći uslovi da novoizabrano rukovodstvo počne sa pravljenjem strategije za realizaciju te i drugih rezolucija usvojenih na Kongresu.\n„Potrebno je rješenja koja smo preferirali tom Rezolucijom pretočiti u zakon. Mi mislimo da pitanje nacionalne penzije po osnovu materinstva treba da bude regulisano Zakonom o socijalnoj i dječjoj zaštiti, s obzirom na to da je pitanje nacionalnih penzija za kulturne stvaraoce regulisano Zakonom o kulturi, a za istaknute sportiste Zakonom o sportu“, pojasnio je on,\nKeković je kazao da će USSCG pokrenuti kampanju u cilju približavanja njihovih argumenata zaposlenim ženama i nadležnim institucijama. U toj kampanji će im, kako je naveo, biti dobrodošla svaka podrška od kolega iz drugog sindikata, nevladinog sektora i svih drugih subjekata koji dijele njihov stav o tom pitanju.\nNa pitanje kakva su njihova očekivanja od nadležnih institucija, Keković je kazao da su u USSCG, prilikom donošenja Rezolucije, pošli smo od prava žena na zaštitu materinstva, ali i od njihovog položaja na tržištu rada i dodatnih opterećenja koje žene, zbog svoje biloške karakteristike, imaju u odnosu na muškarce.\nOn je podsjetio da materinstvo predstavlja jednu od ključnih barijera u zapošljavanju mladih žena.\n„Na žalost, praksa je pokazala da poslodavci zaziru od zapošljavanja žena koje su u trudnoći, tako da je njihovo zapošljavanje na tržištu rada sve teže, pogotovu kada je u pitanju zapošljavanje na neodređeno vrijeme. Nakon porođaja slijedi period jednogodišnjeg porodiljskog odsustva, kojeg poslodavci doživljavaju neproduktivnim za svoj posao, a nakon toga i period posebne majčinske brige i obaveza prema malom djetetu. Tu ne pomaže ni činjenica da centri za socijalno staranje uredno refundiraju poslodavcima zaradu koju isplaćuju po osnovu naknade za porodiljsko odsustvo“, naveo je Keković.\nPrema njegovim riječima, upravo iz tih razloga žene će sve teže moći da ostvare puni penzijski staž u svojoj radnoj karijeri.\n„Naravno, ovom Rezolucijom ne želimo da razvijamo stereotip o ženi kao domaćici, već da uvažimo dodatne napore kojima se žena izlaže kroz materinstvo. Otuda, pravo na nacionalnu penziju bilo bi njeno fakultativno pravo. Mi smatramo da je rezolucija realno postavljena i očekujemo široku podršku u borbi za njenu realizaciju“, zaključio je Keković.


Patrijarh srpski Porfirije 16. i 17. oktobra u Sarajevu i Istočnom Sarajevu | Palelive.com\nPočetna Novosti Grad Istočno Sarajevo Patrijarh srpski Porfirije 16. i 17. oktobra u Sarajevu i Istočnom Sarajevu\nPatrijarh srpski Porfirije 16. i 17. oktobra u Sarajevu i Istočnom Sarajevu\nNJegova svetost patrijarh srpski Porfirije u subotu i nedjelju, 16. i 17. oktobra, posjetiće Mitropoliju dabrobosansku povodom jubileja 50 godina monaške i 30 godina episkopske službe mitropolita Hrizostoma.\nU subotu, 16. oktobra, u 16.45 časova predviđen je doček NJegove svetosti u Hramu rođenja presvete Bogorodice u Sarajevu.\nU nedjelju, 17. oktobra, u 8.30 časova biće služeno Vaskršnje jutrenje sa Svetom arhijerejskom litrugijom u nastavku.\nIstog dana u 15.00 časova predviđena je posjeta patrijarha srpskog Istočnom Sarajevu, gdje će ga dočekati gradonačelnik i načelnici svih šest gradskih opština.\nPrethodni članakRadni sastanak o saradnji i jačanju bezbjednosti\nNaredni članakZeljković i ostali osumnjičeni ispitani zbog proširenja istrage\nDodik svečano otvorio Svjetsko prvenstvo u amaterskom biciklizmu\nĆosić: Sve spremno za sutrašnji početak Svjetskog prvenstva u amaterskom biciklizmu


Regionalne vesti - Ponedeljak 05.11.2018 - 11:27\nViše desetina hektara trave, niskog rastinja i šuma na obroncima Svrljiških planina zahvaćeno je požarom koji se proširio u toku noći.\nVatrom su zahvaćeni nepristupačni planinski predeli FOTO: Shutterstock/ilustracija\nNačelnik Uprave za vanredne situacije u Nišu Srđan Mitrović je agenciji Beta rekao da je požar buknuo juče u ataru belopalanačkih sela Dolac i Gradište, a proširio se tokom noći i na područje svrljiških sela Crnoljevica i Gulijan.\n"Požar ne ugrožava ta sela. Vatrom su zahvaćeni nepristupačni planinski predeli", rekao je Mitrović.\nOn je kazao da je trenutno u gašenju požara angažovan 21 vatrogasac sa šest vatrogasnih vozila iz Niša i Pirota.\nPrema Mitrovićevim rečima vatrogasci čine sve što je u njihovoj moći da bi požar lokalizovali, ali gašenje otežava veoma jak vetar, gust dim i nepristupačnost terena.\nZbog nesavesnog paljenja strnjike na njivama poslednjih mesec, dva više ljudi je izgubilo živote, što u ataru, što na putevima zbog gustog dima.\nNadležni su apelovali na građane da ne ugrožavaju bezbednost učesnika u saobraćaju paljenjem rastinja pored autoputa i upozorilo da takva radnja predstavlja i krivično delo, ali i dalje ima onih koji ne razmišljaju ni o sebi,a ni o drugima.


Kecmanović odgovorio sarajevskom profesoru: Nisu Bošnjaci već Srbi osnova svih naroda u BiH - Sputnjik Srbija\n09:58 20.09.2018 (osveženo 10:33 20.09.2018) Preuzmite kraći link\nOn je reagovao na tvrdnje profesora Fakulteta političkih nauka u Sarajevu Senadina Lavića koji je izjavio da su „Bošnjaci u Bosni osnova iz koje su vremenom postali današnji Bošnjaci, bosanski Hrvati i Srbi“.\n„Ni Srbi ni Hrvati nisu postojali na ovim prostorima sve do perfidnog prevođenja bošnjačkih pravoslavaca i katolika u srpske i hrvatske redove“, kazao je Lavić.\nKecmanović ističe da, ako ijedan od tri naroda u BiH polaže pravo na kontinuitet sa srednjovekovnim korenom, onda su to ponajmanje upravo Bošnjaci, koji zato pate od nesigurnog identiteta, prenosi Iskra.\n„Tvrtko Kotromanić je bio srpski kralj Bosne, a u Povelji Kulina bana jasno je naglašeno da je Bosna srpska zemlja. Tvrtkovi Kotromanići su bili Srbi i u srodstvu sa Nemanjićima. Rastko Nemanjić je kao dečak od oca Stefana Nemanje dobio Zahumlje, današnju Hercegovinu, kao plemićki posed i ona je bila pod njegovom upravom sve dok nije otišao na Hilandar i zamonašio se. Herceg Stefan Vukčić Kosača, po kome je Hercegovina dobila ime, sam sebe je oslovljavao kao hercega od Svetog Save, što valjda ukazuje na njegovu srpsku pripadnost i srpsko osećanje“, istakao je Kecmanović.\nOn kaže da ne stoji Lavićeva priča da su Srbi i Hrvati u stvari manipulacijama intelektualaca iz Beograda i Zagreba postali „razrođeni Bosanci“.\n„Velikodušno su vam Srbi prepustili i bosanstvo, i bošnjaštvo, i bošnjanstvo, i bošnjakluk, kao i Hrvatima herceg-bosanstvo, i svoju republiku zovu Srpska. Možda su u krivu, ali tako naprosto misle, tako osećaju, tako hoće. A to što ih nazivate zlim, podmuklim, opakim, pakosnim, zločincima, genocidnim, životinjama i slično samo ojačava njihovo uverenje da im je Srpska sigurna kuća pred navalom muslimansko-bosansko-bošnjačke asimilacije i opredeljenje da je po svaku cenu brane i od mnogo jačih koji vas sokole“, zaključio je Kecmanović.\nNenad Kecmanović, Region


Male šanse za dijalog sa Sarajevom - Glas Srpske\nVedrana Kulaga Simić 25.10.2021 05:56\nBANjALUKA - Republika Srpska ponovo je pozvala predstavnike vlasti u FBiH na dijalog o otvorenim pitanjima. Kao prvi uslov za povratak u zajedničke institucije postavljeno je regulisanje pitanja šuma i poljoprivrednog zemljišta, o čemu je sporne odluke donosio Ustavni sud BiH.\nPosljednje odluke tog suda, gdje uz šest domaćih sudija sjede i tri stranca, “Inckov zakon” o zabrani negiranja genocida, kao i imenovanje Kristijana Šmita na mjesto visokog predstavnika u BiH, bez kompletne procedure, za Srpsku su, kako ponavljaju njeni zvaničnici, bili okidač da se povuku iz odlučivanja na nivou BiH i započnu proces vraćanja nadležnosti koje su ranije, pod pritiscima ili sporazumno, prenesene na nivo BiH.\nUslovi za sjedanje za pregovarački sto u BiH ispostavljeni su nakon što su u subotu uveče u Beogradu razgovarali srpski član Predsjedništva BiH i lider SNSD-a Milorad Dodik i predsjednik Srbije Aleksandar Vučić, a stav sagovornika “Glasa” je da će odgovor na novi poziv iz Srpske pokazati ko je za šta, te ko šta želi, ali i da istovremeno treba biti oprezan.\n- Uz to, pokušavaju da utiču na zapadne diplomate da se jezikom ucjena rješava kriza. Razgovore nikada niko od nas nije odbio - zaključio je on za “Glas Srpske”.\n- Nisam siguran da se bošnjačka strana iskreno može upustiti u razgovore, a bojim se da će uvlačenje u to samo razvodniti ovu situaciju. Nisam verovao u te pregovore ni kada ih je vodio stariji Izetbegović, a još manje mlađem Izetbegoviću - zaključio je Lukić za “Glas Srpske”. +++


Petković o izjavi Osmani: Beograd blokira laži Prištine, ne i dijalog\nBeta 22. aprila 2022. 15:55\nDirektor vladine Kancelarije za Kosovo i Metohiju Petar Petković odbacio je danas kao neosnovane ocene predsednice Kosova Vjose Osmani da Beograd blokira napredak u Briselskom dijalogu.\nPetković je u pisanoj izjavi naveo da Beograd učestvuje u svakoj rundi dijaloga u Briselu „u najboljoj veri da je kompromis dve strane jedini put ka održivom rešenju i normalizaciji odnosa, a nikako ucene i uslovljavanja koja prištinska strana pokušava da nametne“.\n„Tako je bilo i tokom poslednje runde dijaloga u Briselu tokom koje je Priština pokušala da promeni i uslovi aktuelni sporazum o registarskim tablicama, ne nudeći nijedno konstruktivno rešenje“, naveo je Petković a prenela Kancelarija.\nDodao je da je Beograd „apsolutno“ spreman na nastavak razgovora o kompromisnom rešenju za registarske tablice.\n„Zato bi Vjosa Osmani, uprkos istrajnoj želji da bude deo dijaloga, prvo morala da se o njegovom toku detaljno informiše, jer jedino što Beograd blokira su laži Prištine, nikako dijalog i razgovor“, naveo je Petković.


Jeremić: Nema svrhe da se sa vlastima pregovara o izborima - Infobrif\nObjavljeno 22.08.2019. u 08:58\nPredsednik Narodne stranke Vuk Jeremić izjavio je da se pokazalo da nema svrhe, a više ni vremena, da se sa vlastima pregovara o izborima na proleće 2020. jer su se vlasti opredelile da izbori „ne budu održani pod regularnim okolnostima i time preuzele odgovornost za sve posledice takve odluke“.\n„Drastičnim medijskim zloupotrebama i funkcionerskom kampanjom do sada nezabeleženog intenziteta u toku samog trajanja razgovora na Fakultetu političkih nauka, Vučić je jasno pokazao svoje namere. Verovatnoća da će se situacija bitno promeniti u septembru nije veća od toga da Zemlju pogodi asteroid“, rekao je Jeremić za list Danas.\nOn je rekao i da je „stepen kriminalizacije i pritisaka na severu Kosova i u enklavama u kojima na jugu pokrajine žive Srbi, još veći nego u ostatku Srbije“.\nGovoreći o boravku predsednika Srbije Aleksandra Vučića u Americi, Jeremić je rekao da je „glavni cilj Vučića sa američkim državnim sekretarom Majklom Pompeom bio da predupredi ili ublaži negativan odnos američke administracije prema činjenici da živimo u diktaturi i da će se izbori na proleće održati pod neregularnim okolnostima“.\nAleksandar VučićIzboriPregovoriVuk Jeremić


Rada Manojlović tri sata kasnila na svoju svadbu! - BIGportal.ba\n28 Avgusta, 2019 28 Avgusta, 2019 068\nRada Manojlović i njen kolega Emir Đulovića na jednom salašu nadomak Novog Sada snimili su kadrove za spot za duetsku pjesmu “Svadba”. Folk pjevačica tri sata kasnila na svoju svadbu!\nSkoro tri sata je Rada kasnila na svoju “Svadbu” i ekipa koja je bila zadužena za snimanje spota je zbog toga bila i malo nervozna. Ali, pevačica je, kada se pojavila na salašu, brzo uspela da svojim osmehom popravi raspoloženje kod svih i snimanje je moglo da počne.\nPoslije burnog perioda: Irina Šajk uživa na moru sa jednom posebnom osobom


Srbija je iz grupe E već obezbedila plasman posle dve ostvarene pobede protiv Turske i jedne protiv Litvanije, ali izabranice Marine Maljković ne da nisu olako shvatile svoj zadatak, već su selekciju iz "druge zemlje košarke", što subotnje suparnice svakako jesu, potpuno nadigrale.\nJer, da su naše bolje od Litvanki znalo se i nakon prvog međusobnog duela u ovom takmičarskom ciklusu, ali tih 82:71 za Srbiju u novembarskom okršaju ne može ni da se poredi sa onime što se sada dogodilo.\nNaša reprezentativka Ivon Anderson na meču Srbija - Litvanija u kvalifikacijama za Evropsko prvenstvo za košarkašice\nOd samog početka naše su pokazale da su rešene da "zgrome" svoje suparnice, a naročito se to videlo u drugoj deonici, koju je četa Marina Maljković dobila sa 19 razlike, stigavši do nestvarnih 60:33. Međutim, na tome nisu stale srpske reprezentativke.\nNarasla je prednost i do +41 (85:44), poigravale su se naše košarkašice sa Litvankama, pa je umesto svih ostalih dilema ostala samo ona - s kojom će razlikom biti okončana ova lekcija.\nAna Dabnović na defanzivnom zadataku na meču između ženskih košarkaških reprezentacija Srbije i Litvanije\nA do konačnih 35 razlike Srbiju su predvodile Jelena Bruks i Aleksandra Crvendakić sa po 15 poena, dok su Ivon Anderson i Jovana Nogić ubacile po 13, a trio Ana Dabović - Nevena Jovanović - Tina Krajišnik po devet.\nNaše su pritom dale deset trojki iz 24 pokušaja (41,7% uspešnosti dalekometnog šuta), odnos asistencija dovoljno govori o boljoj timskoj igri (26:14), a uz 13 izgubljenih lopti reprezentativke Srbije su neverovatnih 35 puta naterale svoje rivalke da pogreše na ovom meču, što se, poput konačnog rezultata, ne pamti u istoriji duela ove dve selekcije.\nKod Litvanije, koja je prvak Evrope u ženskoj konkurenicji bila 1997, a poslednji put na kontinentalnom šampionatu nastupila 2015. kada je zauzela osmu poziciju, bolje od ostalih bile su Šulske sa 15 i Nacickaite sa 13 poena.\nPre ovog meča, plasman na Eurobasket pored Srbije, domaćina Francuske i Španije, obezbedile su i selekcije Slovenije, Švedske, Bosne i Hercegovine, Belgije i Hrvatske. Na šampionatu će igrati 16 ekipa.


Čak 22% kompanija bez strategije komunikacije na društvenim mrežama - Marketing Mreža\nOd ukupnog broja, 78% kompanija iz Zapadne Evrope, koje su odgovorile na anketu, poseduju digitalnu strategiju nasuprot 61.3% kompanija iz regiona centralne i istočne Evrope i Evroazije. Direktorka poslovanja s klijentima za regiju jugoistočne Europe i direktorka Grayling kancelarije u Srbiji, Petra Gelb komentarišući rezultate istraživanja izjavila je: „Smatram vrlo značajnim da Srbija, Hrvatska i Slovenija sa 58% kompanija koje imaju strategiju digitalne komunikacije, nimalo ne zaostaju za zemljama u regionu. Posebno ohrabruje informacija da će čak 38% ispitanih kompanija u ove tri zemlje u 2013. godini povećati svoja ulaganja u društvene medije i digitalnu komunikaciju. Rezultati ukazuju na sve veće razumevanje značaja digitalnih komunikacija za uspešno poslovanje kompanije u našem regionu. Takođe, čak 30% učesnika ankete u ove tri zemlje smatra da kompanije u kojima rade sve više vrednuju doprinos komunikacija na sveukupni komercijalni uspeh kompanije i da će se taj značaj samo povećavati. Ovim načinom razmišljanja i vrednovanja, kompanije koje posluju u našem regionu ukazuju da se sve više približavamo uobičajenom načinu poslovanja na razvijenim tržištima i ukazuje na trend pozicioniranja komunikacijskih timova i strategija na sve višem nivou unutar kompanija“.


Istorijski maler Ivane Španović, "kočenje" Kosova i Tramp i Kim spremni za rat: Vaš brifing za subotu - Nedeljnik\nIstorijski maler Ivane Španović, "kočenje" Kosova i Tramp i Kim spremni za rat: Vaš brifing za subotu\nTeme o kojima će se danas pričati + Naslovne strane dnevne štampe\nPo izboru Margite Milovanović\nŠPANOVIĆKA BEZ MEDALJE - Srpska atletičarka Ivana Španović nije uspela da osvoji medalju na Svetskom prvenstvu u Londonu, pošto je zauzela četvrto mesto. Ivana je u poslednjoj seriji skočila preko sedam metara, ali joj se otkačio broj i ostavio trag na 6,91 metara. Žalba koju je uložio predstavnik Atletskog saveza Srbije odbijena je od sudijske komisije na merenje poslednjeg skoka Ivane Španović na Svetskom prvenstvu u Londonu. Španović je u šestoj seriji imala skok za zlato (preko sedam metara), ali joj se desio peh, pa je ostala na četvrtom mestu i to samo na centimetar od bronzane medalje sa rezultatom 6,96. "Nepravda. Iz Srbije sam. Znam da je zlato moje kad-tad", napisala je Španovićeva na Tviteru.\n"KOČENJE" KOSOVA - Šef diplomatije Ivica Dačić će, u dogovoru sa predsednikom države Aleksandrom Vučićem, tokom septembra uputiti specijalne izaslanike u još osam država, a cilj je sprečavanje učlanjenja Prištine u Unesko i druge međunarodne organizacije, pišu "Novosti". Do 9. avgusta, specijalni emisari su od 27 predviđenih država posetili 19, navodi list, dodajući da je reč o nastavku opsežne diplomatske akcije lobiranja protiv kandidature Kosova koja je počela 1. aprila. Oni su, prema navodima lista, dobili direktivu i da zvaničnicima zemalja koje posećuju uruče pisma predsednika Vučića, u kojima se objašnjavaju pozicije Srbije u vezi sa statusom KiM i politika koju Beograd vodi u cilju očuvanja teritorijalnog integriteta, zaštite ustavnog poretka i poštovanja principa međunarodnog prava.\nHAG ODBIO OSLOBAĐANJE "SRPSKOG HITLERA" I SRETENA LUKIĆA - Haški tribunal saopštio je da je odbio zahtev penzionisanog generala srpske policije Sretena Lukića za prevremeno oslobađanje, a kao argumente za takvu odluku navodi da su zločini za koje je Lukić osuđen teški i da on još nije izdržao dve trećine kazne što ističe u maju 2019. godine. Haški sud odbio je i zahtev bosanskog Srbina Gorana Jelisića da bude prevremeno oslobođen sa izdržavanja kazne od 40 godina zatvora.\nZLOČINI OVK -Više od 160 osoba albanske nacionalnosti osumnjičeni su za ratne zločine na Kosovu i Metohiji u srpskom Tužilaštvu za ratne zločine, piše "Blic". Radi se o osumnjičenima uglavnom pripadnicima OVK za zločine nad srpskim i nealbanskim stanovništvom tokom sukoba na KiM od kraja 1997. do okončanja NATO bombardovanja 1999. Istrage u Srbiji se vode protiv Hašima Tačija, sadašnjeg kosovskog predsednika, i Ramuša Haradinaja.\nTRAMP I KIM - Američki predsednik Donald Tramp ponovo je istakao je da će lider Severne Koreje Kim Džong Un zažaliti ako krene u akciju na ostrvo Gvam. "Nadam se da će u potpunosti razmeti težinu onoga što sam rekao, a to zaista i mislim. Te reči je vrlo lako razumeti", rekao je on. Tramp je ranije poručio da je oružje "zapeto i napunjeno". Nemačka kancelarka Angela Merkel izjavila je da je protivnik upotrebe bilo kakve sile u rešavanju sukoba sa Severnom Korejom, a Tramp joj je odgovorio "da govori u ime Nemačke", prenosi britanski list Gardijan.\nTRAMP PRETI VENECUELI - Američki predsednik Donald Tramp je izjavio da ne odbacuje ni mogućnost "vojne opcije" za Venecuelu, kao odgovor na eskalaciju političke krize u toj zemlji. "Imamo mnogo opcija za Venecuelu, uključujući i potencijalnu vojnu opciju, ako bude bilo potrebe", rekao je Tramp. "Imamo trupe u čitavom svetu i na mestima koja su veoma udaljena. Venecuela nije toliko daleko, a ljudi tamo pate i umiru", dodao je Tramp.\nPREDOSTROŽNOST JAPANA - Akonto sukoba SAD i Severne Koreje, Japan je počeo s razmeštanjem presretača antiraketnog sistema "patriot" posle pretnji Severne Koreje da će balističke rakete preleteti iznad Japana na putu ka Guamu. Ministarstvo nije potvrdilo da li je japanski ministar odbrane Icunori Onodera već izdao naredjenje za obaranje nadolazećih raketa.\nNEMIRI U KENIJI - U Keniji su izbili nemiri, posle objavljivanja rezultata predsedničkih izbora, a očevici tvrde da se čuje pucnjava i vriska, javila je agencija AP. Nemiri su izbili nakon što je izborna komisija proglasila da je aktuelni šef države Uhuru Kenijata osvojio drugi mandat, porazivši lidera opozicije Railu Odingu. Pucnjava se čuje u Kiberi, predgrađu Najrobija, kao i u Kisumi, gradu na jugozapadu zemlje.\nPREMINUO NAJSTARIJI ČOVEK NA SVETU - Najstariji čovek na svetu Izrael Kristal, čovek koji je preživeo Prvi svetski rat i Aušvic u kojem je izgubio ženu i dvoje dece, umro je u Haifi u 113. godini. Kako navodi AFP, on je umro mesec dana pre nego što će napuniti 114. godina. Ginisova knjiga rekorda je u martu 2016. dodelila Kristalu titulu najstarijeg čoveka na svetu. Kristal je svoj 113. rođendan proslavio 15. septembra 2016.\nJAJA U SRBIJI OK - Ministar poljoprivrede Branislav Nedimović izjavio je da na srpskom tržištu nema jaja zaraženih insekticidom fipronilom. On je dodao da je sve pod kontrolom i da građani treba da budu spokojni.\nNaša veterinarska inspekcija to apsolutno kontroliše i takvih pošiljki nije bilo, rekao je Nedimović za RTS i dodao da nije bilo ni produkata koji bi mogli da sadrže ta jaja."Postoji sistem u koji smo i mi uključeni, u kojem se kontroliše tok svih roba životiljskog porekla. Označeno je da je 11 zemalja ugroženo, mi nismo u tome", naveo je ministar.\nOTVOREN SARAJEVSKI FILMSKI FESTIVAL - Na trgu ispred Narodnog pozorišta u Sarajevu večeras je zvanično otvoren 23. Sarajevo film festival (SFF), na kojem će biti prikazano ukupno 235 filmova iz 54 zemlje. Ovogodišnji SFF donosi 43 svetske i 23 međunarodne premijere, a otvoren je filmom "Druga strana nade" finskog reditelja Akija Kaurismakija. Na SFF-u će biti premijerno prikazana pilot epizoda serije "Senke nad Balkanom" autora Dragana Bjelogrlića.\nZA VIKEND ČITAJTE AKTUELNI BROJ NEDELJNIKA KOJI JE NA KIOSCIMA\nPOGLEDAJTE NASLOVNE STRANE DNEVNE ŠTAMPE


Opština Mali Zvornik za nezaposlena lica organizovala razgovor za posao u preduzeću za proizvodnju obuće „Brasina Shoes“ – Opština Mali Zvornik\nOpština Mali Zvornik za nezaposlena lica organizovala razgovor za posao u preduzeću za proizvodnju obuće „Brasina Shoes“\nNavigacija:Početna/Vesti/Opština Mali Zvornik za nezaposlena lica organizovala razgovor za posao u preduzeću za proizvodnju obuće „Brasina Shoes“\nObjavio Opština Mali Zvornik|2017-05-24T17:04:00+02:0024 maja, 2017|Vesti|0 komentara\nPogon za proizvodnju obuće „Brasina Shoes“ iz Brasine mogao bi da počne sa radom za oko mesec dana, tačnije početkom jula 2017, rečeno je danas u Malom Zvorniku na sastanku poslovodstva preduzeća sa potencijalnim radnicima. Susret i razgovor poslodavca sa oko 70 nezaposlenih sa područja malozvorničke opštine, zainteresovanih za rad na poziciji štepera u proizvodnji obuće, organizovala je Opština Mali Zvornik, u saradnji sa lokalnom ispostavom Nacionalne službe za zapošljavanje (NSZ), u cilju njihovog međusobnog upoznavanja i dogovora o obuci za posao.\nOtvarajući sastanak, predsednik opštine Mali Zvornik Zoran Jevtić podsetio je da je pokretanje pogona u Brasini omogućila Vlada Republike Srbije, davanjem subvencija na ime otvaranja novih radnih mesta. On je istakao da su, zahvaljujući ovim subvencijama, u tekućoj godini u Malom Zvorniku stvoreni uslovi za zaposlenje 120 radnika, a u naredne dve godine za još 30. Jevtić je najavio da bi pogon mogao da počne sa radom u julu, po završetku adaptacije zgrade u kojoj će biti smeštena proizvodnja.\n„Ukoliko u pogledu administrativnih procedura sve bude teklo po planu, očekujemo da pogon proradi u julu mesecu. Trenutno su u objektu buduće proizvodnje obuće u Brasini u toku radovi na sređivanju unutrašnjosti i prostora oko zgrade“, rekao je Jevtić.\nDirektor i vlasnik preduzeća „Brasina Shoes“ Vladimir Mijatović rekao je da će obuka zinteresovanih za posao početi odmah po nihovom prijavljivanju i da će, do otvaranja pogona u Brasini, biti obavljana u fabrici „Obuća“ u Karakaju (RS).\n„U pitanju je obuka za posao štepera u procesu proizvodnje, koja traje mesec dana i koju, uz ozbiljan pristup i malo truda, nije teško savladati“, pojasnio je Mijatović. On je pozvao sve koji su ozbiljno zainteresovani za rad da se prijave, bez obzira na to koju stručnu spremu imaju.\nPotencijalnim radnicima u Malom Zvorniku on je poručio da je u poslu najvažnije to da su spremni da uče, vredni i posvećeni u radu, napominjući da takvi radnici u njegovoj firmi imaju mogućnost napredovanja.\nGovoreći o radu zvorničke fabrike, koja postoji i uspešno posluje više od 15 godina, izvozeći proizvode na tržište Italije i Francuske, on je istakao da su nosioci proizvodnje u toj firmi zaposleni prosečne starosti od oko 45 godina.\nMeđu zainteresovanim za posao na skupu u Malom Zvorniku bile su uglavnom žene, različite starosne dobi i stručnih kvalifikacija. Pretežno interesovanje žena u ovoj opštini za rad u oblasti obućarske delatnosti delimično bi se moglo objasniti prirodom samog posla, ali i postojanjem kadra u oblasti tekstilne struke na birou rada, školovanog u Malom Zvorniku više od dve decenije, koji je, usled gašenja tekstilne proizvodnje u susednom Zvorniku (RS), u velikoj meri ostao bez angažovanja.


Pobunjenici u Alepu traže petodnevno primirje – ASinfo Portal\nALEPO – Sirijski pobunjenici u istočnom Alepu pod opsadom zatražili su hitno petodnevno primirje, pregovore o budućnosti tog sirijskog grada i evakuacije zdravstveno kritičnih slučajeva i civila, a zahteve su izneli u danas objavljenom humanitarnom planu.\nU dokumentu, pod nazivom “Humanitarna inicijativa”, traži se od svih umešanih strana da razgovaraju o budućnosti Alepa čim bude poboljšana humanitarna situacija u delu podeljenog grada koji pod kontrolom drže pobunjenici.\nPobunjenici u dokumentu ističu da će podržati bilo kakvu regionalnu ili međunarodnu inicijativu kako bi se ublažile patnje naroda i ponavljaju spremnost da garantuju bezbednost UN i humanitarnih organizacija koje žele da izvode humanitarne operacije, zaključuje britanska agencija.\nDogovor SAD i Rusije da se sirijskim pobunjenicima omogući da bezbedno napuste Alepo je još uvek na stolu ali dve zemlje ne planiraju uskoro razgovore o tome, saopštio je danas Kremlj.\nAgencije u međuvremenu takođe prenose će se ruski ministar spoljnih poslova Sergej Lavrov i američki državni sekretar Džon Keri danas sastati u Hamburgu gde sutra počinje dvodnevni sastanak Ministarskog saveta OEBS-a.\nDirekot avio-kompanije Lamia uhapšen zbog pada aviona u Kolumbiji


Mobilni telefoni, 13.11.2018, 10:30 AM\nLažna Android aplikacija za online bankarstvo koja je pronađena u Google Play prodavnici izvlačila je identifikatore uređaja, SMS poruke i telefonske brojeve i slala ih na svoj komandno-kontrolni server (C & C), objavila je kompanija Trend Micro.\nOva zlonamerna aplikacija pronađena je u Google Play prodavnici 22. oktobra. Ona je bila deo SMiShing šeme čiji su ciljevi bili korisnici sa španskog govornog područja.\nAplikacija Movil Secure Android je bila kamuflirana u legitimni program za mobilne tokene (korišćen za autorizaciju transakcija i upravljanje identitetom) za popularnu špansku bankarsku grupu Banco Bilbao Vizcaya Argentaria (BBVA).\nOva vrsta napada je sve popularnija među sajber kriminalcima, s obzirom da sve više Android korisnika koristi aplikacije banaka.\n"Pronašli smo još tri slične lažne aplikacije istog programera. Google je već potvrdio da su ove aplikacije uklonjene sa Google Playa", rekli su iz Trend Micro.\nMovil Secure je prvobitno dodat u Google Play prodavnicu 19. oktobra, a instaliran je preko 100 puta tokom šest dana koliko je aplikacija bila online.\nAplikacija nije pružala ni jedan od alata i funkcija koje je reklamirala u opisu.\nKada se instalira i pokrene na Android uređaju, lažna Movil Secure aplikacija uklanja svoju ikonu sa ekrana i prikuplja informacije koje identifikuju uređaj (ID uređaja, operativni sistem i pozivni broj države) koje će zatim poslati na svoj C & C server, kao i telefonski broj žrtve.\nPored toga, lažna bankarska aplikacija izvlači telefonske brojeve kontakata i SMS poruke. Cilj je prikupljanje podataka i njihovo kasnije korišćenje u SMiShing kampanji koja je možda već započela imajući u vidu da je bilo izveštaja o ljudima koje su instalirali ovu aplikaciju i kasnije su prevareni.\nProgramer iz aplikacije Movil Secure objavio je još tri lažne bankarske aplikacije: "Evo i Bankia su popularne španske banke, dok aplikacija Compte de Credit nije povezana sa bilo kojom velikom finansijskom institucijom," kažu iz Trend Microa.\n"Ove tri aplikacije su objavljene 19. oktobra, isto kada i Movil Secure. Analiza je otkrila da aplikacije imaju istu rutinu kao i Movil Secure - prikupljaju identifikatore i SMS poruke, a zatim ih šalju na C & C server."\nOvo nije novi vektor napada, jer su i ranije otkrivane lažne i zlonamerne finansijske aplikacije u zvaničnoj Googleovoj prodavnici, kao i još opasnije aplikacije koje sadrže Android trojance sposobne da se prilagode potrebama onima koji stoje iza njih.\nDa podsetimo, u najnovijem izvještaju koji je objavio tim istraživača kompanije G DATA, od početka godine do septembra je identifikovano oko 3,2 miliona Android malvera, sa impresivnim porastom od oko 40% u odnosu na isti period prošle godine.


Ministar Udovičić pružio podršku našim tekvondistima - Taekwondo klub Galeb\nPočetnaVestivestiMinistar Udovičić pružio podršku našim...\nMinistar omladine i sporta Vanja Udovičić posetio je trening reprezentativaca Tekvondo asocijacije Srbije koji se pripremaju u hotelskom kompleksu Zira u Beogradu pod stručnim vođstvom Dragana Jovića, našeg trofejnog stručnjaka I najboljeg trenera sveta u izboru Svetske tekvondo federacije. Treningu reprezentacije prisustvovali su predsednik TAS Dejan Burčuć i generalni sekretar Miroslav Krklješ.\nTokom druženja sa našim reprezentativcima, ministar je konstruktivno i otvoreno razgovarao o uslovima u kojima se pripremaju. Ministar Udovičić je razgovarao sa Draganom Jovićem, sportskim direktorom i prvim trenerom TAS, našim šampionkama Milicom Mandić i Tijanom Bogdanović, koje su već obezbedile vizu za OI, kao iDmitrijem Nagajevim i Nikolom Vučkovićem koji će svoju šansu potražiti na Evropskim kvalifikacijama. Bilo je govora o izazovima sa kojima se susreću, kao i o očekivanjima na predstojećim takmičenjima poput Evropskog seniorskog prvenstva Zagrebu i, naravno, OI u Japanu.\n-Želimo da pokažemo našim sportistima da smo stoprocentno uz njih! Došli smo da vidimo šta im treba, da li možemo da uradimo još nešto. Mi smo tim i imamo isti cilj – da oborimo rekorde, da osvojimo što više medalja, posebno u Tokiju. Tu smo da im pružimo podršku i da im obezbedimo sve što je potrebno kako bi mogli da se fokusiraju na takmičenje. Drago mi je što sam se lično uverio da su naši tekvondisti visoko postavili ciljeve, da su maksimalno motivisani- rekao je tom prilikom ministar Udovičić.\nUvaženog gosta je pozdravio Dragan Jović, naš trofejni stručnjak i najbolji trener u izboru Svetske tekvondo federacije.\n-Dolazak ministra je veliki podstrek, naročito na početku godine kada počinju veliki turniri. To znači da država ima poverenja u nas, da nas podržava, a to za svakog sportistu mnogo znači. Država nije uz sport samo kad su dobri rezultati, nego i kad ima problema. Zato se i susrećemo i dogovaramo. Nama je cilj Tokio i nadam se da ćemo nakon Tokija ovako okupiti sa lepim razlogom.\nSportski direktor i prvi trener Tekvondo asocijacije Srbije istakao je da ne želi da perdviđa koliko se medalja očekuje u Tokiju:\n-Ne volim da pričam o tome koliko medalja možemo da osvojimo jer sportska sreća se okrene u sekundi. Svaki sportista zna da može da ispadne u prvom kolu, ali iskustvo mi govori da imamo velike šanse. Sve takmičare, konkurenciju smo već dobro znamo, borili se i pobeđivali. Imamo dovoljno vremena da se spremimo i da pričamo o nekom dobrom rezultatu.Imamo kvalitet I veliku šansu za pobedničko postolje na Olimpijskim igarma istakao je Dragan Jović.\nMinistar Udovičić tokom posete pružio im je podršku i poželo uspeh na predstojećim takmičenjima, sa akcentom na Olimpijskim igrama u Tokiju.\nMilica Mandić trofejna reperzentativka Srbije istaklaje važnost podrške koju sportisti imaju od Ministarstva omladine i sporta.\n-Zahvaljujem se našem ministru i Ministarstvu sporta na novčanoj i moralnoj pomoći. To je vetar u leđa koji nam pomaže da budemo bolji na treninzima i na takmičenju. Imaćemo Evropsko prvenstvo u Zagrebu kao test, a potom i Olimpijske igre i nadamo se najboljim rezultatima. Ponosna sam na sebe što sam se kvalifikovala za svoj treći olimpijski ciklus. Dobre smo rezultate napravili i mislim da možemo još bolje – istakla je olimpiska šampionka iz Londona, Milica Mandić.


Podravka Eva tuna salata mediterana sa maslinovim uljem 115g limenka cena akcija Srbija\nPodravka Eva tuna salata mediterana sa maslinovim uljem 115g limenka cene\nTrenutno nemamo slike za Podravka Eva tuna salata mediterana sa maslinovim uljem 115g limenka\nEPonuda nije internet prodavnica već Vam omogućava da brzo i lako nađete Podravka Eva tuna salata mediterana sa maslinovim uljem 115g limenka po najjeftinijoj ceni. Naš cilj je da kupci budu što bolje informisani o ponudi Podravka Eva tuna salata mediterana sa maslinovim uljem 115g limenka na tržištu Srbije. Vrlo lako nalazite željeni proizvod za kategoriju Tunjevina cene, ne morate da lutate od sajta do sajta za Podravka Tunjevina, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Podravka Eva tuna salata mediterana sa maslinovim uljem 115g limenka sa PRODAVCEM. EPonuda ne može da garantuje potpunu tačnost specifikacije i slika za Podravka Eva tuna salata mediterana sa maslinovim uljem 115g limenka. Pre kupovine, podatke za Podravka Eva tuna salata mediterana sa maslinovim uljem 115g limenka proverite na sajtu PROIZVOĐAČA.


Capcom još uvek uzdržan po pitanju povećanja cene igara, pažljivo prati situaciju - PLAY!\nNesumnjivo je da će nova generacija konzola pred igrače doneti niz inovacija, novih igara, unapređene tehnologije i kvalitet. Sa malo negativnije strane, velike su šanse da Playstation 5 i Xbox Series X sa sobom vuku i povećanje cena igara.\nCena igara sa standardnih 60 dolara se nije menjala kroz deceniju i više, dok su troškovi produkcije, zajedno sa obimom sadržaja značajno porasli. To su neki od glavnih argumenata kojima se koriste zagovornici povećanja cena, kao što je 2K Games, koji je već prošlog meseca otkrio da će NBA 2K21 koštati 70 dolara za PS5 u Xbox Series X.\nMnogi drugi developeri uveliko razmatraju uvođenje više cene igara, dok postoje i oni koji to neće uskoro učiniti, poput Microsofta i Ubisofta. Japanska kompanija Capcom, je sada otkrila nešto o potencijalnom poskupljenju svojih nadolazećih igara, prvenstveno gledano stav. Capcom još uvek nije u potpunosti jasan da li će povećati cenu next-gen igara, već i dalje ostaje uzdržan, ali zato pažljivo prati situaciju i trendove u industriji.\nTo znači da ova japanska kompanija još uvek nije spremna da cenu svojih nadolazećih igara prebaci na 70 dolara, već će ići u korak sa većinom drugih izdavača, što se može promeniti u budućnosti, kada se ukaže prilika. Za sada, izgleda kao da ćemo Resident Evil Village za PS5 i Xbox Series X uzeti bez promene u ceni.\nRelated Items:Capcom, cena, next gen, next-gen, Playstation 5, price, PS5, Resident Evil Village, Xbox Series X


Fondacija Tempus – Euroguidance centar organizuje za maturante individualne konsultacije – razgovore sa sa psihologom/savetnikom, kao još jedan način podrške prilikom donošenja odluke na pitanje: „Šta da radim posle mature?“.\nPronalaženje odgovora na pitanje: „Šta da radim posle mature?“ često prate i osećanja nesigurnosti, straha i zbunjenosti. Neki imaju doživljaj kao da su se zaglavili i da nemaju nikakvu ideju kuda i kako dalje ili se vrte u krug razmatrajući opcije. U ovakvim i sličnim situacijama nam je potrebna dodatna podrška – da nas neko sasluša, da nas ohrabri, da nam pomogne da pronađemo informacije, da razmotrimo pitanja iz drugačije perspektive.\nIndividualni razgovor sa psihologom/savetnikom se tokom novembra održava četvrtkom u periodu 14 do 17 časova u prostorijama Info Centra Fondacije Tempus (Terazije 39, Beograd). Za učenike koji nisu iz Beograda razgovori se odvijaju putem skajpa.\nNakon popunjavanja ovog formulara, u roku od nekoliko dana bićete obavešteni o statusu prijave i ostalim informacijama (dogovor o datumu i vremenu održavanja razgovora) putem emaila ili telefona, ukoliko ste naveli broj telefona u prijavi.


Najgori smo u Evropi: BiH ima najviše umrlih od zagađenja okoliša\nSrijeda , 27 Januara 2021\n10. Septembra 2020.\tAktuelno\nAgencija za zaštitu okoliša Evropske unije (EEA) objavila je jučer izvještaj u kojem se navodi da je zagađenje zraka glavna prijetnja za okoliš i zdravlje ljudi u Evropi. U izvještaju, koji se u velikoj mjeri oslanja na podatke Svjetske zdravstvene organizacije (WHO), navedeno je da nije isti stepen zagađenja u svim dijelovima Evrope.\n– Očigledne razlike postoje između zemalja na istoku i onih na zapadu Evrope. Na nacionalnom nivou najviši postotak smrtnih slučajeva koji se mogu pripisati okolišu, 27 posto, ima Bosna i Hercegovina, a najniži, devet posto, imaju Island i Norveška – navodi se u izvještaju.\nOd zagađenja zraka na godišnjem nivou u Evropi život izgubi 400.000 ljudi i to je najviši postotak smrtnosti uzrokovan nekim od zagađenja.\n– Zagađenje zraka i zagađenje bukom, učinci klimatskih promjena kao što su toplotni valovi, te izloženost opasnim hemikalijama, uzroci su lošeg zdravlja u Evropi. Prema opsežnoj procjeni stanja zdravlja i okoliša koju je objavila Evropska agencija za okoliš, 13 posto smrtnih slučajeva može se povezati s lošom kvalitetom okoliša – kaže se u izvještaju.\nFederalna ministrica okoliša i turizma Edita Ðapo, komentirajući izvještaj Evropske agencije za okoliš, kaže da ova studija, nažalost, pokazuje koliko je BiH kao država zanemarila pitanje zaštite i brige o prirodi, životnom prostoru, zaštiti zraka, vode.\n– Koliko mi kao društvo vodimo brigu o zaštiti okoliša, dovoljno govori podatak da je novi zakon o zaštiti okoliša, koji smo uradili i u njega ugradili evropske direktive, u parlamentarnoj proceduri već četiri godine. S druge strane, vidimo koliko mnogo EU posvećuje pažnje ovoj problematici. Činjenica je da mi u BiH udišemo zagađen zrak koji izaziva bolesti respiratornih organa, Alchajmerovu bolest, manjak koncentracije, a sve to utječe na produktivnost naše radne snage – govori ministrica Ðapo.\nEdita Đapo: Moramo se prilagođavati\nIstiče kako naše termoelektrane moramo prilagođavati modernim tehnologijama, u smislu da rade na ekološki prihvatljiv način, graditi moderne ceste radi bržeg protoka saobraćaja i manjeg zagađivanja zraka, pooštriti ekološke standarde, moramo smanjiti broj malih ložišta na minimum…\n– To je put kojim će BiH prije ili kasnije morati krenuti ako želi zaštititi zdravlje svojih građana i biti dio EU – poručuje Ðapo.\nVeze između oboljenja COVID-19 i onečišćenja zraka\nIstraživanjem EEA proučavaju se i veze između trenutne COVID-19 pandemije i okolišnih faktora.\n– Što se tiče posljedica bolesti COVID-19 na zajednice, prvi dokazi upućuju na to da su onečišćenje zraka i siromaštvo možda povezani s višim stopama smrtnosti – navodi se, između ostalog, u izvještaju.\nGrujičić ljut, poziva na otcjepljenje RS\nKlanjana dženaza rahmetli Mustafi Klisuri koji je tragično nastradao u 47. godini života\nZavršena i 1. redovna sjednica OV Fojnica: Žustra rasprava zbog Budžeta za 2021. godinu\nZbog tragičnog događaja koji se desio sinoć, a u kojem su život izgubila trojica mladića …


EU i SAD odobrile KemČajni kupovinu švajcarske Singente - Bizlife.rs\n13:39 Njujork, 05/04/2017\nEvropska komisija odobrila je danas kineskom hemijskom konglomeratu KemČajna (CehmChina) kupovinu švajcarske kompanije Singente (Syngenta), uz uslov da proda deo svog poslovanja vezanog za pesticide da bi se otklonile primedbe o stvaranju monopola.\nTu kupovinu je juče odobrila i američka Savezna komisija za trgovinu (FTC).\nKineska državna kompanija KemČajna, poznata takodje kao i Čajna Nešnel Kemikal Korporejšon (China National Chemical Corp) prihvatila je da proda svoje ogranke koji proizvode odredjene pesticide i čiji bi zajednički udeo u tržištu sa Singentom škodio konkurenciji, saopštili su američki FTC i Evropska komisija.\n“KemČajna je ponudila značajne ispravke koje u potpunosti odgovaraju na naše zamerke o zaštiti konkurencije. To nam je omogućilo da odobrimo transakciju”, rekla je danas evropska komesarka za zaštitu konkurencije Margarete Vestager, navodi se u saopštenju.\nVestager je rekla da je važno za poljoprivrednike, i za evropske potrošače da konkurencija bude efikasna na tržištu pesticida i pošto KemČajna kupi Singentu.\nOvo je drugo zeleno svetlo za manje od deset dana koje je Brisel dao za veliko spajanje u hemijskom sektoru.\nEvropska komisija je 27. marta dala dozvolu za spajanje američkih hemijskih kompanija Dau kemikals (Dow Chemicals) i Dipon (Dupont) čime je stvoren hemijski gigant vredan 13 milijardi dolara na berzi.\nKomisija još nije zvanično obaveštena o trećoj transakciji, kupovini američkog Monsanta od nemačkog Bajera za 66 milijardi dolara, ali će takodje morati da proceni da li će dati odobrenje.\nOvaj trend ukrupnjavanja hemijskog sektora zabrinjava brojne nevladine organizacije koje smatraju da bi mogli da se povećaju problemi industrijske poljoprivrede.\nStrahuje se da time jača kontrola multinacionalnih kompanija nad tim sektorom i ograničava izbor poljoprivrednika i potrošača.\nKemČajna je u februaru 2016. objavila svoju ponudu za kupovinu Singente za 43 milijarde dolara, što je bila najveća inostrana transakcija ikad neke kineske grupe.


Klajn: Srbi i Hrvati govore istim jezikom – Zvornik Danas\nNaslovna/VIJESTI/Ex-Yu/Klajn: Srbi i Hrvati govore istim jezikom\nRedakcija Send an email 29. februara 2016\nBEOGRAD – Srpski lingvista Ivan Klajn izjavio je da Srbi i Hrvati govore istim jezikom kao i ranije, ali da ga na žalost pišu pretežno latinicom, zbog čega bi ćirilicu trebalo zaštititi kao ugroženo kulturno dobro.\nOn je naglasio da je termin srpsko-hrvatski jezik usvojen u svjetskoj slavistici tokom 19. vijeka jer se uvidjelo da je riječ o „dvije varijante istog jezika“, a da je termin srpsko-hrvatski zvanično usvojen Novosadskim dogovorom iz 1954. godine.\n„Sigurno je da lingvisti kao /Aleksandar/ Belić ili Mihailo Stevanović, književnici kao Ivo Andrić, Veljko Petrović, Dušan Matić, Oskar Davičo, Desanka Maksimović i drugi ne bi potpisali nešto što se kosi sa njihovim ubjeđenjima. Otuda mislim da dvočlani termin nije izgubio smisao postojanja“, rekao je Klajn za „Blic“.\nPrema njegovim riječima, Hrvati naprosto ne bi da bilo šta dijele sa omraženim Srbima, dok kod Srba ta „nacionalna alergija“ nije tako izražena.\n„Međusobna razumljivost je blizu sto odsto, a u lingvistici se smatra da se već pri razumljivosti od 70 do 80 odsto može govoriti prije o varijantama nego o dva zasebna jezika“, naveo je Klajn.\nOn je naglasio da su se, otkada su Bošnjaci počeli da govore o bošnjačkom ili bosanskom jeziku, a „Milovi Crnogorci izmislili nepostojeći crnogorski jezik“, u evropskoj politici javile skraćenice BCS ili BCMS, koje, kako je rekao, predstavljaju kompromis.\n„To nije stručni naziv, nego obični kompromis. Niz skraćenica po principu `mi smo vas razabrali, a vi razaberite ko je ko`“, kaže Klajn.\n[mom_video type=“youtube“ id=“EsoNwFIgOXY“]\nhrvati klajn srbi srpski jezik\nDodik: Ostaje osjećaj nepravde učinjene Srbima